cyanic-selkie/wikianc huggingface dataset:
ಮಾರ್ಕ್ಸ್‌ವಾದ
ಕಾರ್ಲ್‌ಮಾರ್ಕ್ಸ್
1843ರಲ್ಲಿ ಮಾಕ್ರ್ಸ್ ತನ್ನ ಬಾಳಗೆಳತಿಯಾದ ಜೆನ್ನಿಯನ್ನು ಮದುವೆಯಾದ. ಇವರದೊಂದು ತುಂಬಾ ಅನ್ಯೋನ್ಯ ದಾಂಪತ್ಯ ಮಾಕ್ರ್ಸ್ ದಂಪತಿಗಳು ವಾಮ ಹೆಗಲಿಯನ್ ಆಗಿದ್ದ ಆರ್ನಾಲ್ಡ್ ರೂಬ್ ಜೊತೆಗೂಡಿ ಪ್ಯಾರಿಸ್ಸಿನಲ್ಲಿ ತಮ್ಮ ಮುಂದಿನ ಚಟುವಟಿಕೆಗಳನ್ನು ಆರಂಭಿಸಿದರು. ಇಲ್ಲಿ ಜರ್ಮನ್-ಫ್ರೆಂಚ್ ವಾರ್ಷಿಕ ಎಂಬ ನಿಯತಕಾಲಿಕೆಯನ್ನು ಪ್ರಕಟಿಸತೊಡಗಿದರು. ಇದನ್ನು ಜರ್ಮನಿಯಲ್ಲಿ ರಹಸ್ಯವಾಗಿ ಹಂಚಲು ಕಷ್ಟಸಾಧ್ಯವಾದ್ದರಿಂದ ಮೊದಲ ಸಂಚಿಕೆ ಪ್ರಕಟವಾದ ಕೆಲವೇ ದಿನಗಳಲ್ಲಿ ನಿಲ್ಲಿಸಬೇಕಾಯಿತು.
ಅಂದಿನ ದಿನಗಳಲ್ಲಿ ಫ್ರಾನ್ಸ್ ಬೂಜ್ರ್ವಾ ಪದ್ಧತಿಯ ಸಮಾನತೆ ಸ್ವಾತಂತ್ರ್ಯ ಹಾಗೂ ಭ್ರಾತೃತ್ವಗಳ ಉನ್ನತ ಧ್ಯೇಯಗಳನ್ನು ಮರೆತು ಸ್ವಾರ್ಥ ಸಂಪತ್ಸಂಗ್ರಹಣೆಯಲ್ಲಿ ಆಸಕ್ತಿ ವಹಿಸಿತ್ತು. ಇಂಥ ಬೂಜ್ರ್ವಾ ಸಮಾಜವನ್ನು ಯುರೋಪಿನ ಇತರ ರಾಷ್ಟ್ರಗಳಿಂದ ಹೆಚ್ಚಾಗಿ ಇಲ್ಲಿ ಟೀಕೆಗೊಳಪಡಿಸಲಾಗಿತ್ತು. ಸಮಾಜವಾದೀ ಚಿಂತನೆಗಳು ಪ್ರಥಮವಾಗಿ ಇಲ್ಲೇ ಕಾಣಿಸಿಕೊಂಡಿತು. ಮಾಕ್ರ್ಸ್ ಕೂಡ ಇಲ್ಲೇ ವೈಜ್ಞಾನಿಕ ಸಮಾಜವಾದವನ್ನು ರೂಪಿಸಿಕೊಂಡ.
ಈ ವೇಳೆಯಲ್ಲಿ ಬ್ರುಸ್ಸೆಲ್ಸ್ ನಗರದಲ್ಲಿದ್ದ ಜರ್ಮನ್ ವಲಸೆಗಾರರನ್ನು ಬೆಲ್ಜಿಯಮ್ಮಿನ ಸರ್ಕಾರ ತೀವ್ರ ಪ್ರತಿಬಂಧಕಗಳಿಗೆ ಒಳಪಡಿಸಿತ್ತು. ಇವನ್ನು ಪ್ರತಿಭಟಿಸಲು ಜರ್ಮನ್ ಕ್ರಾಂತಿಕಾರರು ಸಿದ್ಧರಾದರು. 1848 ರ ಫೆಬ್ರುವರಿ ಕ್ರಾಂತಿ ಆರಂಭವಾದಾಗ ಮಾಕ್ರ್ಸ್‍ನನ್ನು ಬೆಲ್ಜಿಯಮ್ಮಿನಿಂದ ಹೊರದೂಡಲಾಯಿತು. ಮುಂದೆ ಈತ ಕೊಲೋನ್ ಪಟ್ಟಣ ಸೇರಿ `ಹೊಸ ರೈನ್ ಪತ್ರಿಕೆ ಯ ಸಂಪಾದಕನಾದ. ಈ ಪತ್ರಿಕೆಯ ಮೂಲಕ ಈತ ಕ್ರಾಂತಿಕಾರಿ ಚಟುವಟಿಕೆಗಳಿಗೆ ಇತ್ತ ಬೆಂಬಲದ ಕಾರಣವಾಗಿ ಇವನನ್ನು ಜರ್ಮನಿಯಿಂದಲೂ ಗಡಿಪಾರು ಮಾಡಲಾಯಿತು. ಮತ್ತೆ ಪ್ಯಾರಿಸ್ಸಿಗೆ ತೆರಳಿದ. ಅಲ್ಲಿಯೂ ಅಂದಿನ ಸರ್ಕಾರ ಇವನನ್ನು ಉಳಿಯ ಬಿಡಲಿಲ್ಲ. ದೇಶಭ್ರಷ್ಟ ಮಾಕ್ರ್ಸ್ ಮುಂದೆ ಲಂಡನ್ ತಲುಪಿ ಜೀವನದ ಕೊನೆಯ ತನಕವೂ ಅಲ್ಲಿಯೇ ಇದ್ದ. ರಾಜಕೀಯ ದೇಶಭ್ರಷ್ಟ ಮಾಕ್ರ್ಸನ ಜೀವನ ಅಸಂಖ್ಯ ಸಂಕಷ್ಟಗಳಿಂದ ಕೂಡಿದ್ದಿತು ಮತ್ತು ಎಂಗೆಲ್ಸ್‍ನ ನೆರವಿನಿಂದ ಲಂಡನ್ನಿನಲ್ಲಿ ತನ್ನ ಬದುಕು ಸಾಗಿಸಿದ. ಇಲ್ಲಿಯೇ ಈತನ ಮೇರುಕೃತಿಯಾದ 'ಬಂಡವಾಳ (ದಾಸ್ ಕ್ಯಾಪಿಟಲ್) ರಚನೆ ಆದದ್ದು.
1860 ಮತ್ತು 1870 ರ ನಡುವೆ ನಡೆಯುತ್ತಿದ್ದ ಪ್ರಜಾಸತ್ತಾತ್ಮಕ ಚಟುವಟಿಕೆಗಳಲ್ಲಿ ಮಾಕ್ರ್ಸ ನವಚೈತನ್ಯದಿಂದ ಪಾಲುಗೊಂಡ. 1864ರಲ್ಲಿ ಸ್ಥಾಪಿತವಾದ ಪ್ರಥಮ ಇಂಟರ್‍ನ್ಯಾಷನಲ್‍ನಲ್ಲಿ ಕಾರ್ಮಿಕ ವರ್ಗದ ಮುನ್ನಡೆಗೆ ಶ್ರಮವಹಿಸಿ ಉತ್ಸಾಹದಿಂದ ದುಡಿದ. ಈ ಸಂಸ್ಥೆಯಲ್ಲಿ ವಹಿಸಿದ ಶ್ರಮದ ಕಾರಣವಾಗಿ ಆರೋಗ್ಯ ಹದಗೆಟ್ಟಿತು. ಇಂಥ ದುರ್ಭರ ಪರಿಸ್ಥಿತಿಯಲ್ಲೂ ಈತ `ಬಂಡವಾಳದ ರಚನೆಯನ್ನು ಮುಂದುವರಿಸಿದ. ಆದರೆ ಈತನನ್ನು ತೀವ್ರವಾಗಿ ಬಾಧಿಸುತ್ತಿದ್ದ ಅನಾರೋಗ್ಯ ಈ ಕೃತಿಯ ಮೊದಲ ಸಂಪುಟದ ವಿನಾ ಇತರ ಎರಡು ಸಂಪುಟಗಳನ್ನು ಪೂರೈಸಲು ಅವಕಾಶ ಕೊಡಲಿಲ್ಲ. ಮಾಕ್ರ್ಸ್ 1883 ಮಾರ್ಚ್ 14 ರಂದು ಲಂಡನ್ನಿನಲ್ಲಿ ಆರಾಮ ಕುರ್ಚಿಯಲ್ಲಿ ಕುಳಿತಿದ್ದಂತೆಯೇ ತನ್ನ ಕೊನೆಯುಸಿರೆಳೆದ.
ಮಾರ್ಕ್ಸ್‌ನ ಕೃತಿಗಳು
ಮಾಕ್ರ್ಸ್‍ನ ಬರವಣಿಗೆ ಅಗಾಧವಾದುದು. ಜಗತ್ಪ್ರಸಿದ್ಧವಾದ `ಕಮ್ಯೂನಿಸ್ಟ್ ಪ್ರಣಾಳಿಕೆ (ಕಮ್ಯೂನಿಸ್ಟ್ ಮ್ಯಾನಿಫೆಸ್ಟೊ) ಮತ್ತು ಅವನ ಮೇರುಕೃತಿಯಾದ `ಬಂಡವಾಳ(ಕ್ಯಾಪಿಟಲ್) ಇವೆರಡರ ಪರಿಚಯವನ್ನು ಮಾತ್ರ ಇಲ್ಲಿ ತಿಳಿಸಲಾಗುತ್ತದೆ.
ಕಮ್ಯೂನಿಸ್ಟ್ ಪ್ರಣಾಳಿಕೆ ಚಿಕ್ಕ ಕೃತಿಯಾದರೂ ಜಗತ್ತಿನ ಮೇಲೆ ಮಹತ್ತರವಾದ ಪ್ರಭಾವ ಬೀರಿರುವ ಕೃತಿ. ಇದು ಒಬ್ಬ ಪ್ರತಿಭಾವಂತ ವ್ಯಕ್ತಿಯ ರಚನೆಯೆಂಬುದರಲ್ಲಿ ಯಾವ ಸಂದೇಹವೂ ಇಲ್ಲ. ಬಹುಶಃ ರೂಸೋವಿನ ಸೋಪಿಯಲ್ ಕಾಂಟ್ರಾಕ್ಟ್ ಬಿಟ್ಟರೆ ಇದರ ಜೊತೆ ವಾದದಲ್ಲಾಗಲೀ ವಾಗ್ವೈಖರಿಯಲ್ಲಾಗಲೀ ಸರಿದೂಗುವ ಕೃತಿ ಬೇರೊಂದಿಲ್ಲ. ಈ ಕೃತಿ ಹೊರಬೀಳುವ ಮುನ್ನ ಸಮಾಜವಾದದ ಪರಿಕಲ್ಪನೆ ಅಸ್ಪಷ್ಟವಾಗಿತ್ತು. ಭಾವನಾವಾದಿಗಳು ಸಮಾಜವಾದವನ್ನು ಸೈದ್ಧಾಂತಿಕವಾಗಿ ಸ್ಪಷ್ಟಪಡಿಸಲು ಅಸಮರ್ಥರಾಗಿದ್ದರು. ಕಮ್ಯೂನಿಸ್ಟ್ ಪ್ರಣಾಳಿಕೆ ಮೊತ್ತಮೊದಲ ಬಾರಿಗೆ ಸಮಾಜವಾದವನ್ನು ಸ್ಪಷ್ಟವಾಗಿಯೂ, ಸೈದ್ಧಾಂತಿಕವಾಗಿಯೂ ಶ್ರಮಜೀವಿಗಳ ಮುಂದಿಟ್ಟಿತು.
ಅದರ ವಾಗ್‌ವೈಖರಿಯನ್ನೂ ವಾದಸಾಮಥ್ರ್ಯವನ್ನೂ ದುರ್ಬಲಗೊಳಿಸದೇ ಅದನ್ನು ಸಂಗ್ರಹಿಸಲು ಸಾಧ್ಯವಿಲ್ಲ. ಕೇವಲ 40 ಪುಟಗಳಲ್ಲಿ ಅಗಾಧವಾದ ವಿಷಯಗಳನ್ನು ಅದರಲ್ಲಿ ತಿಳಿಯಾಗಿ ನಿರೂಪಿಸಲಾಗಿದೆ. ಆದರೂ ಅದರ ಪ್ರಧಾನ ವಿಷಯವನ್ನು ತಿಳಿಸುವುದು ಅಗತ್ಯ. ಮಾಕ್ರ್ಸ್‍ನ ಹಿಂದಿನ ಸಮಾಜವಾದಿ ತತ್ವಗಳೆಲ್ಲ ನಶಿಸಿಹೋಗಿವೆ. ಮಾಕ್ರ್ಸ್‍ವಾದಿ ಸಮಾಜವಾದವನ್ನು ಬಿಟ್ಟರೆ ಬೇರೆ ಯಾವ ಸಮಾಜವಾದಿ ಆಲೋಚನೆಗಳೂ ಇಂದು ಪ್ರಚಲಿತವಾಗಿಲ್ಲ. ಬೇರೆ ಯಾವ ವಿಧವಾದ ಸಮಾಜವಾದವೂ ಇದರಷ್ಟು ವಿಸ್ತಾರವಾಗಿ ಹರಡಿಯೂ ಇಲ್ಲ. ಇದೊಂದೇ ಜಗತ್ತನ್ನೆಲ್ಲ ಆವರಿಸಿರುವ ಸಮಾಜವಾದಿ ಕಾರ್ಯ ಪರಂಪರೆ.
ಬೂರ್ಷ್ವಾಗಳು ಮತ್ತು ಶ್ರಮಜೀವಿಗಳು
ಕಮ್ಯೂನಿಸ್ಟ್ ಪ್ರಣಾಳಿಕೆಯ `ಬೂಷ್ರ್ವಾಗಳು ಮತ್ತು ಶ್ರಮಜೀವಿಗಳು ಎನ್ನುವ ಮೊದಲ ಭಾಗ ಅದರ ತಿರುಳು (ಬಂಡವಾಳ ಸಮಾಜದ ಪ್ರಬಲ ವರ್ಗವೇ ಬೂಷ್ರ್ವಾಸಿ. ಉತ್ಪಾದನಾ ಬಲಗಳಾದ ಭೂಮಿ, ಖನಿಜ ಸಂಪತ್ತು, ಸಾರಿಗೆ ಸಂಪರ್ಕ ಮುಂತಾದವೆಲ್ಲವೂ ಇದರ ವಶದಲ್ಲಿರುತ್ತವೆ. ಶ್ರಮ ಜೀವಿ ವರ್ಗವನ್ನು ಶೋಷಿಸಿ ಪಡೆದ ಲಾಭದಿಂದ ಇದು ಜೀವಿಸುತ್ತದೆ. ಅಭಿವೃದ್ಧಿಶೀಲ ದೇಶಗಳಲ್ಲಿ ಇದು ಪ್ರಗತಿ ವಿರೋಧಿ ನೀತಿಗಳಿಗೆಲ್ಲ ಬೆಂಬಲ ನೀಡುವುದಲ್ಲದೇ ಸಾಮ್ರಾಜ್ಯಶಾಹಿ ವಿರುದ್ಧ ನೀತಿಗಳನ್ನು ಪ್ರಗತಿಪರ ಸಾಮಾಜಿಕ ಬದಲಾವಣೆಗಳನ್ನೂ ವಿರೋಧಿಸುತ್ತದೆ). ಊಳಿಗ ಮಾನ್ಯ ಪದ್ಧತಿಯನ್ನು ನಿರ್ಮೂಲ ಮಾಡಿದ ಬಳಿಕ ಬಂಡವಾಳ ಸಮಾಜ ಹೇಗೆ ಉತ್ಪನ್ನವಾಯಿತು ಮತ್ತು ಅದು ಬೂಷ್ರ್ವಾಗಳನ್ನು ಆಳುವ ವರ್ಗವಾಗಿ ಪ್ರತಿಷ್ಠಾಪಿಸಿ ಮಾನವನ ಉತ್ಪಾದನಾ ಶಕ್ತಿಯನ್ನು ಹಿಂದೆದೂ ಕಾಣದಷ್ಟು ಎತ್ತರಕ್ಕೆ ಯಾವ ರೀತಿ ಬೆಳೆಸಿತು ಎಂಬುದನ್ನು ಈ ಭಾಗ ತಿಳಿಸುತ್ತದೆ. ಬಂಡವಾಳ ಸಮಾಜದ ಸಾಧನೆಗಳನ್ನು ಸ್ಪಷ್ಟವಾಗಿ ತೋರ್ಪಡಿಸಿ ಅದು ಹಿಂದಿನ ಯಾವ ತಲೆಮಾರಿನಲ್ಲೂ ನಿರ್ಮಿಸದಷ್ಟು ಉತ್ಪಾದನಾ ಶಕ್ತಿಗಳನ್ನು ಉಂಟುಮಾಡಿದೆ: ಅದೇ ಕಾಲದಲ್ಲಿ ಅದು ತನ್ನ ಹಿಂದಿನ ಸಮಾಜದ ವ್ಯವಸ್ಥೆಯನ್ನು ಬದಲಾಯಿಸಿ ಕೈಗಾರಿಕಾ -ಸಾಮಾಜಿಕ ವ್ಯವಸ್ಥೆ ಪರಿಣಾಮಕಾರಿಯಾಗಿ ಕೆಲಸ ಮಾಡಲು ಬೇಕಾದ ಕೂಲಿ, ಶ್ರಮ, ಆಸ್ತಿ ಮತ್ತು ಇದಕ್ಕೆ ಅನುಗುಣವಾದ ಆರ್ಥಿಕ ನಿಯಮಗಳಿಂದ ಕೂಡಿದ ಸಾಮಾಜಿಕ ವ್ಯವಸ್ಥೆಯನ್ನೂ ನಿರ್ಮಿಸಿದೆ.
ಇವು ಬಂಡವಾಳ ಸಮಾಜದ ಸಾಧನೆಗಳು. ಆದರೆ ಅದು ತನ್ನ ಎಲ್ಲ ಸಾಧನೆಗಳ ಬಗೆಗೆ ಹೆಮ್ಮೆ ಪಟ್ಟುಕೊಂಡರೂ ಬಡತನದ ನಿರ್ಮೂಲನ ಮಾತ್ರ ಅದಕ್ಕೆ ಸಾಧ್ಯವಾಗಲಿಲ್ಲ. ಅದು ಬೆಳೆದಂತೆ ಉತ್ಪಾದನೆಯಲ್ಲಿ ಅನಾಯಕತ್ವವನ್ನು ರೂಢಿಸಿ ಸಮಾಜ ಪದೇ-ಪದೇ ಆರ್ಥಿಕ ಮುಗ್ಗಟ್ಟು ಅನುಭವಿಸುವಂತೆ ಮಾಡಿತು. ಶೋಷಣೆಯನ್ನು ನಿರ್ಮೂಲಿಸಲಿಲ್ಲ. ಶ್ರಮಜೀವಿ ತನಗೆ ಕೊಡುವ ಕೂಲಿ ಸಾಲದೆಂದು ಒಪ್ಪದಿರಲು `ಸ್ವತಂತ್ರನಾದರೂ ಅವನ ಶೋಷಣೆ ಮಾರ್ಮಿಕವಾಗಿ ಮುಂದುವರೆಯಿತು. ಒಂದು ಕಡೆ ಅಗಾಧ ಉತ್ಪಾದನಾ ಶಕ್ತಿಯನ್ನು ನಿರ್ಮಿಸಿತು. ಮತ್ತೊಂದು ಕಡೆ ಅದು ಶೋಷಣೆಗೆ ಗುರಿಯಾದ ಶ್ರಮಜೀವಿಗಳ ಬಡತನದ ಕಾರಣ ಈ ಉತ್ಪಾದನೆಯನ್ನು ಬಳಸಲು ಬೇಕಾದ ಶಕ್ತಿಯನ್ನು ಅವರಲ್ಲಿ ಕಡಿಮೆ ಮಾಡಿತು. ಈ ವಿರೋಧವೇ ಬಂಡವಾಳ ಸಮಾಜದಲ್ಲಿ ಆರ್ಥಿಕ ಮುಗ್ಗಟ್ಟು ಪದೇ ಪದೇ ತಲೆದೋರಲು ಮುಖ್ಯ ಕಾರಣ. ಆದ್ದರಿಂದ ಬೂಷ್ರ್ವಾಸಿ ತಾನು ನಿರ್ಮಿಸಿದ ಉತ್ಪಾದನಾ ಶಕ್ತಿಗಳು `ತನಗೇ ಸಾವು ತರುವಂಥ ಆಯುಧಗಳನ್ನು ನಿರ್ಮಿಸಿತು.
ಬಂಡವಾಳ ಸಮಾಜಕ್ಕೆ ಭಿನ್ನವಾಗಿ ಉದಾತ್ತ ಧ್ಯೇಯಗಳಿಂದ ಕೂಡಿದ ಬೇರೊಂದು ಸಮಾಜದ ಚಿತ್ರವನ್ನು ಪ್ರಣಾಲಿಕೆಯು ಶ್ರಮಜೀವಿಗಳ ಮುಂದಿಡಲಿಲ್ಲ. ಈ ಸಮಾಜ ಪ್ರಗತಿಪರ ಶಕ್ತಿಗಳ ಕ್ರಿಯಾತ್ಮಕ ಚಟುವಟಿಕೆಗಳಿಂದ ಯಾವ ರೀತಿ ನಶಿಸಿ ಹೋಗುತ್ತದೆ ಎಂಬುದನ್ನು ಮಾತ್ರ ತಿಳಿಸುತ್ತದೆ. ತಾನು ಹೊಂದಿರುವ ಉತ್ಪಾದನಾ ಶಕ್ತಿಗಳನ್ನು ಉಪಯೋಗಿಸಿ ತಯಾರು ಮಾಡಿದ ಸರಕನ್ನು ಅದಕ್ಕೆ ಲಾಭದಾಯಕವಾಗಿ ಹಂಚಲು ಸಾಧ್ಯವಿಲ್ಲ. ಇದಕ್ಕೆ ಮೂಲ ಕಾರಣ ಉತ್ಪಾದನಾ ಶಕ್ತಿಗಳ ಖಾಸಗಿ ಒಡೆತನ. ಬಂಡವಾಳ ಸಮಾಜ ಉಂಟುಮಾಡಿರುವ ಉತ್ಪಾದನಾ ಶಕ್ತಿಗಳು ಪೂರ್ಣವಾಗಿ ಉಪಯೋಗವಾಗಬೇಕಾದರೆ ಆ ಸಮಾಜವನ್ನು ಪುನಾರಚಿಸದೆ ಸಾಧ್ಯವಿಲ್ಲ. ಅದು ಹಳತಾಗಿ ಹೋಗಿರುವುದರಿಂದ ಅದರ ಪುನಾರಚನೆ ಅನಿವಾರ್ಯ. ಬಂಡವಾಳ ಸಮಾಜ ಸೃಷ್ಟಿಸಿರುವ ಉತ್ಪಾದನಾ ಶಕ್ತಿಗಳು ಸಮೃದ್ಧಿಯಿಂದ ಕೂಡಿದ ಸಮಾಜವನ್ನು ನಿರ್ಮಿಸಬಲ್ಲವೆಂದು ಜನರ ಮನಸ್ಸಿನಲ್ಲಿ ಹುಟ್ಟಿಸಿದ ಆಸೆ-ಆಕಾಂಕ್ಷೆಗಳು ಸಿದ್ಧಿಸಬೇಕಾದರೆ ಬಂಡವಾಳ ಸಮಾಜವನ್ನು ಮೀರಿದ ಸಮಾಜ ಸೃಷ್ಟಿಯಾಗಲೇಬೇಕು.
ಮಾಕ್ರ್ಸ್ ಅಂದಿನ ಪರಿಸ್ಥಿತಿಯನ್ನು ಐತಿಹಾಸಿಕ ಬೆಳವಣಿಗೆಯ ಹಿನ್ನೆಲೆಯಲ್ಲಿ ಪರಿಗಣಿಸುತ್ತಾನೆ. ಇದು ಬಂಡವಾಳ ಸಮಾಜ ಎದುರಿಸುತ್ತಿರುವ ಬಿಕ್ಕಟ್ಟನ್ನು ಬಯಲುಮಾಡುತ್ತದೆ. ಇತಿಹಾಸದ ಬೆಳವಣಿಗೆಯಲ್ಲಿ ಒಂದಾದ ಮೇಲೊಂದು ಉತ್ಪಾದನಾ ಪದ್ಧತಿಗಳು ಆಚರಣೆಗೆ ಬಂದುದು ಕಂಡುಬರುತ್ತದೆ. ಪ್ರತಿಯೊಂದು ಬದಲಾವಣೆಯೂ ಹೊಸ ಆರ್ಥಿಕ ಜೀವನ ಕ್ರಮವನ್ನುಂಟುಮಾಡುತ್ತದೆ. ಇದು ಹೊಸದಾಗಿ ಹುಟ್ಟಿಕೊಂಡ ಆರ್ಥಿಕ ವರ್ಗದ ಅಧೀನವಾಗಿರುತ್ತದೆ ಮತ್ತು ಇದರಿಂದ ಹೊಸ ರೀತಿಯ ಆರ್ಥಿಕ ಸಂಬಂಧಗಳು ಉತ್ಪನ್ನವಾಗುತ್ತವೆ. ಬಂಡವಾಳ ಸಮಾಜದ ಉತ್ಪಾದನಾ ರೀತಿಗೆ ಅನುಸಾರವಾದ ಉತ್ಪಾದನಾ ಶಕ್ತಿಗಳನ್ನು ಹೊಂದದ ಶ್ರಮಜೀವಿಗಳು ತಮ್ಮ ಶ್ರಮವನ್ನು ಸರಕಾಗಿಸಿ ಮಾರಿಕೊಂಡು ಜೀವನ ಹೊರೆಯಬೇಕು. ಪ್ರತಿಯೊಂದು ಸಾಮಾಜಿಕ ಪದ್ಧತಿಯ ಬದಲಾವಣೆಯೂ ಅಂದಿನ ಆಳುವ ವರ್ಗಕ್ಕೂ ಹೊಸತಾಗಿ ಹುಟ್ಟಿಕೊಂಡ ವರ್ಗಕ್ಕೂ ನಡುವೆ ತಲೆದೋರುವ ಘರ್ಷಣೆಯಿಂದ ಉಂಟಾಗುತ್ತದೆ. ಬಂಡವಾಳ ಸಮಾಜದ ಉತ್ಪಾದನಾ ಸಂಬಂಧಗಳು ಅದರ ಉತ್ಪಾದನೆ ಮುನ್ನಡೆಯಲು ಪ್ರತಿಬಂಧಕಗಳಾಗುತ್ತವೆ. ಬಂಡವಾಳ ಸಮಾಜವನ್ನೂ ಮೀರಿದ ಸಮಾಜ ರಚನೆಯ ಹೊಣೆಯನ್ನು ಬೂಷ್ರ್ವಾಸಿಗೆ ಬಿಟ್ಟರೆ ಅದು ಎಂದೂ ಕಾರ್ಯಗತವಾಗುವುದಿಲ್ಲ. ಏಕೆಂದರೆ ಇದು ಬಂಡವಾಳಗಾರನ ಆಶೋತ್ತರಗಳಿಗೆ ವಿರುದ್ಧವಾಗಿದೆ.
ಶ್ರಮಜೀವಿಗಳು ಮತ್ತು ಕಮ್ಯೂನಿಸ್ಟರು ಎಂಬ ಎರಡನೆಯ ಅಧ್ಯಾಯದಲ್ಲಿ ಕಮ್ಯೂನಿಸ್ಟ್ ಪಕ್ಷ ಶ್ರಮ ಜೀವಿಗಳ ಹೋರಾಟದ ಮುಂಚೂಣಿಯಲ್ಲಿರುತ್ತದೆ ಎಂಬುದನ್ನು ತಿಳಿಸುವುದರ ಮೂಲಕ ಅದರ ಐತಿಹಾಸಿಕ ಪಾತ್ರವನ್ನು ಎತ್ತಿ ತೋರಿಸಲಾಗಿದೆ. ಕಮ್ಯೂನಿಸ್ಟರ ಮುಖ್ಯಗುರಿ ಶ್ರಮಜೀವಿಗಳನ್ನು ಒಂದು ವರ್ಗವಾಗಿ ಒಂದುಗೂಡಿಸಿ ಬಂಡವಾಳಗಾರರಿಂದ ರಾಜಕೀಯ ಶಕ್ತಿಯನ್ನು ಕಿತ್ತುಕೊಳ್ಳುವುದು. ಈ ಅಧ್ಯಾಯದಲ್ಲಿ ಮಾಕ್ರ್ಸ್ `ಶ್ರಮಜೀವಿಗಳ ಸರ್ವಾಧಿಕಾರ ಎಂಬ ಭಾವನೆಯನ್ನು ಜನತೆಯ ಮುಂದಿಡುತ್ತಾರೆ. ಕಮ್ಯೂನಿಸ್ಟರು ಕುಟುಂಬ, ಆಸ್ತಿ, ಮಾತೃಭೂಮಿ ಮುಂತಾದವುಗಳೊಡನೆ ಯಾವ ರೀತಿಯ ಸಂಬಂಧವನ್ನು ಹೊಂದಿರಬೇಕು ಅವರು ಆಳುವ ಶಕ್ತಿ ಪಡೆದ ಬಳಿಕ ಯಾವ ರೀತಿಯ ಆರ್ಥಿಕ ಕಾರ್ಯಕ್ರಮ ಹಾಕಿಕೊಳ್ಳಬೇಕು ಎಂಬುದರ ಸ್ಥೂಲ ವಿವರಣೆಯನ್ನು ಈ ಅಧ್ಯಾಯದಲ್ಲಿ ಕೊಡಲಾಗಿದೆ.
ಮಾರ್ಕ್ಸ್‌ನ 'ದಾಸ್ ಕೆಪಿಟಲ್'
ಮಾರ್ಕ್ಸ್‌ನ `ದಾಸ್ ಕೆಪಿಟಲ್; (`ಬಂಡವಾಳ) ಅನ್ನು ಮಾಕ್ರ್ಸ್ ಅರ್ಥಶಾಸ್ತ್ರದ ಪ್ರಕರಣ ಗ್ರಂಥವೆಂದು ಬರೆಯಲಿಲ್ಲ. ಅದು ಅಂದಿನ ಎಲ್ಲಾ ಆರ್ಥಿಕ ಪದ್ಧತಿಗಳ ವಿಮರ್ಶೆ. ಪ್ರತಿಯೊಂದು ಆರ್ಥಿಕ ಪದ್ಧತಿಯೂ ಒಪ್ಪುವ ತತ್ವವನ್ನು ತಿಳಿಸುವುದಕ್ಕಾಗಲೀ ಬಂಡವಾಳ ಪದ್ಧತಿಯ ಕಾರ್ಯವಿಧಾನ ನಿಯಮಗಳನ್ನು ವಿವರಿಸುವುದಕ್ಕಾಗಲೀ ಇದರಲ್ಲಿ ಪ್ರಯತ್ನಿಸಲಿಲ್ಲ. ಬಂಡವಾಳ ಪದ್ಧತಿಯಲ್ಲಿ ಅಡಗಿರುವ ವೈರುಧ್ಯಗಳೇ ಆ ಪದ್ಧತಿಯನ್ನು ನಿರ್ಮೂಲ ಮಾಡಿ ಸಮಾಜವಾದ ಮುಂದೆ ಬರಲು ಹೇಗೆ ಕಾರಣವಾಗುತ್ತವೆ ಎಂಬುದನ್ನು ತಿಳಿಸುವುದೇ ಬಂಡವಾಳದ ಮುಖ್ಯ ಉದ್ದೇಶ. ಮುಖ್ಯವಾಗಿ ಇದು ಮಾನವ ಸಮಾಜವನ್ನು ಅರ್ಥ ಮಾಡಿಕೊಳ್ಳಲು ಮತ್ತು ಅದರ ಬೆಳವಣಿಗೆಯ ನಿಯಮಗಳನ್ನು ವಿಶದಪಡಿಸಲು ರಚಿಸಿದ ಗ್ರಂಥ. ಇದರಲ್ಲಿ ಪರಿಶೀಲಿಸಲಾಗಿರುವ ವಿಷಯ ಆರ್ಥಿಕ ಪ್ರಕರಣ ಗ್ರಂಥಕ್ಕೂ ಹೆಚ್ಚು ವ್ಯಾಪಕವಾದುದು. ಇದು ಇತಿಹಾಸವನ್ನು ಅರ್ಥಶಾಸ್ತ್ರ ದೃಷ್ಟಿಯಿಂದಲೂ ಅರ್ಥಶಾಸ್ತ್ರವನ್ನು ಇತಿಹಾಸದ ದೃಷ್ಟಿಯಿಂದಲೂ ವಿವೇಚಿಸುತ್ತದೆ. ಬಂಡವಾಳ ಪದ್ಧತಿಯ ಉತ್ಪಾದನಾ ವ್ಯವಸ್ಥೆಯನ್ನು ವಿವೇಚಿಸುವಾಗ ಈ ಕೃತಿ ಸಮಾಜವಾದ ಪದ್ಧತಿಯನ್ನು ನಿರ್ಮಾಣ ಮಾಡಲು ಬೇಕಾದ ವೈಜ್ಞಾನಿಕ ಆಧಾರವನ್ನೂ ಹೊರಗೆಡಹುತ್ತದೆ. ಇದು ರಾಜಕೀಯ ಅರ್ಥಶಾಸ್ತ್ರದ ಸಂಪ್ರದಾಯಗಳು ಒಂದಾದ ಮೇಲೆ ಮತ್ತೊಂದು ಒಂದು ಅರ್ಥಶಾಸ್ತ್ರದ ನಿರ್ದಿಷ್ಟ ಪ್ರಶ್ನೆಗಳನ್ನು ಹೇಗೆ ಉತ್ತರಿಸುತ್ತವೆ ಎಂಬುದರ ಅನ್ವೇಷಣೆ. ಅಂದಂದಿನ ಐತಿಹಾಸಿಕ ಮತ್ತು ಸಾಮಾಜಿಕ ಪರಿಸ್ಥಿತಿಗೆ ಅನುಗುಣವಾಗಿ ಕಾಲದಿಂದ ಕಾಲಕ್ಕೆ ಈ ಪ್ರಶ್ನೆಗಳು ಸಹ ಬೇರೆ-ಬೇರೆ ರೂಪ ತಾಳುತ್ತವೆ. ಇದು ಕೇವಲ ಇತಿಹಾಸಕ್ಕೆ ಸಂಬಂಧಪಟ್ಟ ವಿಷಯ. ಇದನ್ನು ಐತಿಹಾಸಿಕ ವಿಧಾನಗಳಿಂದಲೇ ನಿರ್ಧರಿಸಬೇಕು. ಏಕೆಂದರೆ ಈ ಸಮಸ್ಯೆಗಳೂ ಇವನ್ನು ಪರಿಹರಿಸುವ ಬಗೆಯೂ ಆಯಾಕಾಲದ ಸಾಮಾಜಿಕ ಪರಿಸ್ಥಿತಿಗೆ ಅನುಗುಣವಾಗಿರುತ್ತದೆ.
ಪ್ರತಿಯೊಂದು ಕಾಲದಲ್ಲೂ ಅಂದಂದು ಉದ್ಭವಿಸಿದ ಹೊಸವರ್ಗಗಳೇ ಈ ಪ್ರಶ್ನೆಗಳನ್ನು ಎತ್ತಿವೆ. ಮರ್ಕೆಂಟಲಿಸ್ಟರು ಅಂದರೆ ವ್ಯಾಪಾರ ಪ್ರವೃತ್ತಿ ಉಳ್ಳವರು ವಿದೇಶೀ ವ್ಯಾಪಾರ ಬೆಳೆದಾಗ ಮುಂದೆ ಬಂದರು. ಅವರು ತಮ್ಮ ಪರಿಸ್ಥಿತಿಗೆ ಅನುಗುಣವಾದ ಪ್ರಶ್ನೆಗಳನ್ನು ಎತ್ತಿದರು. ಫಿಸಿಯೋಕ್ರಾಟರು ಅಂದರೆ ಪ್ರಕೃತಿಸಂಪತ್ತೇ ಆರ್ಥಿಕ ವ್ಯವಸ್ಥೆಗೆ ಆಧಾರವಾಗಿರಬೇಕು ಎನ್ನುವವರು ಬಂಡವಾಳಶಾಹಿ ವ್ಯವಸಾಯ ಪದ್ಧತಿ ಬೆಳೆದಾಗ ಮುಂದೆ ಬಂದರು. ಇವರು ತಮ್ಮ ಪ್ರಶ್ನೆಗಳನ್ನೂ ಇವಕ್ಕೆ ಉತ್ತರಗಳನ್ನೂ ಅಂದಿನ ವ್ಯವಸಾಯದ ಪರಿಸ್ಥಿತಿಗೆ ಅನುಗುಣವಾಗಿ ರೂಪಿಸಿದರು.
`ಬಂಡವಾಳವನ್ನು ಶ್ರಮಧಾರಿತ ಮೌಲ್ಯವನ್ನು ಪ್ರಕಟಪಡಿಸುವುದಕ್ಕಾಗಲೀ ಲಾಭದ ದರ ಸದಾ ಕಡಿಮೆಯಾಗುತ್ತ ಹೋಗಿ ವ್ಯಕ್ತಿಗಳ ಸಂಕಷ್ಟಗಳು ಏರುತ್ತ ಹೋಗುತ್ತವೆ ಎಂದು ಹೇಳುವುದಕ್ಕಾಗಲೀ ರಚಿಸಲಿಲ್ಲ. ಮಾಕ್ರ್ಸ್ ಅಗಾಧವಾಗಿ ಸಂಗ್ರಹಿಸಿದ ವಿಷಯಗಳನ್ನು ಕ್ರೋಡೀಕರಿಸಿ `ಬಂಡವಾಳವನ್ನು 40 ವರ್ಷಗಳ ದೀರ್ಘಾವಧಿಯಲ್ಲಿ ರಚಿಸತೊಡಗಿದ. ಆದರೆ ತನ್ನ ಜೀವಿತ ಕಾಲದಲ್ಲಿ ಅದರ ಮೊದಲ ಸಂಪುಟವನ್ನು ಮಾತ್ರ ಪೂರ್ಣಗೊಳಿಸಲು ಅವನಿಂದ ಸಾಧ್ಯವಾಯಿತು.
ಮಾಕ್ರ್ಸ್ ತಯಾರಿಸಿದ ಕರಡು ಪ್ರತಿಗಳ ಸಮೂಹದಲ್ಲಿ 1865 ರಲ್ಲೆ ಅವನು ಬರೆದಿದ್ದ `ಬಂಡವಾಳದ 3ನೆಯ ಸಂಪುಟದ ಕರಡು ಸಿಕ್ಕಿತು. `ಬಂಡವಾಳದ ಮೊದಲನೇಯ ಸಂಪುಟ ಪ್ರಕಟವಾಗುವುದಕ್ಕೆ ಮುಂಚೆಯೇ ಇದನ್ನು ರಚಿಸಲಾಗಿತ್ತು ಎಂಬುದೊಂದು ಮುಖ್ಯವಾದ ವಿಷಯ. ಏಕೆಂದರೆ ಮೊದಲನೇಯ ಸಂಪುಟದಲ್ಲಿ ಅವನು ಪ್ರತಿಪಾದಿಸಿದ ಮೌಲ್ಯ ತತ್ವದಲ್ಲಿ ಬೆಲೆಗಳ ಏರಿಳಿತವನ್ನು ಗಣನೆಗೆ ತೆಗೆದುಕೊಂಡಿರಲಿಲ್ಲ ಎನ್ನುವ ಆರೋಪವಿತ್ತು. ಇದನ್ನು ಸರಿಪಡಿಸಲು ಮಾಕ್ರ್ಸ್ ಮತ್ತೊಂದು ಸಂಪುಟವನ್ನೇ ರಚಿಸಿದ. ಆದರೂ ಅವನಿಗೆ ತಾನೇನು ಮಾಡುತ್ತಿದ್ದೇನೆ ಎಂಬುದರ ಅರಿವು ಸ್ಪಷ್ಟವಾಗಿತ್ತು. ಮೊದಲ ಸಂಪುಟದಲ್ಲಿ ಬಂಡವಾಳ ಸಮಾಜದ ಮೂಲ ಪ್ರಶ್ನೆಗಳನ್ನು ಯಾವ ರೀತಿಯ ಗೊಂದಲಕ್ಕೂ ಒಳಪಡಿಸದೆ ತಿಳಿಸಿ ಅನಂತರ ನಮಗೆ ಪರಿಚಿತವಾಗಿರುವ ಬಂಡವಾಳ ಪದ್ಧತಿ ಯಾವ ರೀತಿ ಕಾರ್ಯ ನಿರತವಾಗಿದೆ ಎಂಬುದನ್ನು ವಿವರಿಸಿದ. ಬಂಡವಾಳ ಸಮಾಜದ ಮೂಲರೂಪದ ನಿಯಮಗಳನ್ನು ತಿಳಿಸದೇ ಅದನ್ನು ಬದಲಾಯಿಸಿದಾಗ ಅದು ಯಾವ ರೂಪ ತಾಳುತ್ತದೆ ಎಂಬುದನ್ನು ಊಹಿಸಲು ಸಾಧ್ಯವಿಲ್ಲ. ಮೊದಲನೆಯ ಸಂಪುಟದಲ್ಲಿ ಮೌಲ್ಯವನ್ನು ಹಣದ ರೂಪದಲ್ಲಿ ವಿವರಿಸಿ 3 ನೇಯ ಸಂಪುಟದಲ್ಲಿ ಕೆಲವು ನಿಯಮಗಳ ಪ್ರಕಾರ ಮೌಲ್ಯಗಳಿಂದ ಸಿದ್ಧಿಸುವ ಉತ್ಪಾದನಾ ಬೆಲೆಯ ವಿವಿಧ ಕಲ್ಪನೆಯನ್ನು ತಿಳಿಸುತ್ತಾನೆ. ಇದು ಮೌಲ್ಯ ತತ್ವವನ್ನು ವಿರೋಧಿಸುವುದಿಲ್ಲ. ಈ ತತ್ವ ಮೌಲ್ಯ ತತ್ವದ ಆಧಾರದ ಮೇಲೆಯೇ ರಚಿತವಾಗಿದೆ.
ಮಾಕ್ರ್ಸ್ ಮೌಲ್ಯತತ್ವವನ್ನು ವಿವರಿಸಿ ಹೆಚ್ಚುವರಿ ಮೌಲ್ಯವನ್ನು (ಶ್ರಮಜೀವಿ ತನ್ನ ಕೆಲಸದ ವೇಳೆಯ ಒಂದು ಭಾಗವನ್ನು ತನ್ನ ಅವಶ್ಯಕತೆಗಳನ್ನು ಪೂರೈಸಲು ಉಪಯೋಗಿಸುತ್ತಾನೆ. ಕೆಲಸದ ವೇಳೆಯ ಈ ಭಾಗಕ್ಕೆ ಅವನಿಗೆ ಕೂಲಿ ನೀಡಲಾಗುತ್ತದೆ. ಕೆಲಸದ ದಿನದ ಉಳಿದ ಭಾಗ ಅವನು ಬಂಡವಳಿಗನಿಗೋಸ್ಕರ ಉಚಿತವಾಗಿ ಕೆಲಸ ಮಾಡುತ್ತಾನೆ. ಈ ಕಾಲದಲ್ಲಿ ಉತ್ಪಾದಿಸಿದ ಮೌಲ್ಯವೇ ಹೆಚ್ಚುವರಿ ಮೌಲ್ಯ -(ಸಪ್ರ್ಲಸ್ ವ್ಯಾಲ್ಯೂ) ಯಾವ ಉದ್ದೇಶಕ್ಕಾಗಿ ಪಡೆಯಲಾಗುತ್ತದೆ ಎಂದು ತಿಳಿಸುವುದರ ಮೂಲಕ ಬಂಡವಾಳ ಪದ್ಧತಿಯ `ಮುನ್ನಡೆಯ ನಿಯಮಗಳನ್ನು ಶೋಧಿಸಿದ. ಬಂಡವಾಳ ಪದ್ಧತಿಯ ಲಾಭವನ್ನು ಶೇಖರಿಸುವ ಉದ್ದೇಶದಿಂದ ಕೂಡಿರುತ್ತದೆ. ಆದ್ದರಿಂದ ಲಾಭವನ್ನು ಶೇಖರಿಸುವ ಪರಿಸ್ಥಿತಿಯನ್ನು ಅದು ಕಾಪಾಡಿಕೊಂಡೇ ಮುನ್ನಡೆಯಬೇಕು. ಇದು ಆ ಪದ್ಧತಿ ಅಸ್ತಿತ್ವದಲ್ಲಿರಲು ಮೂಲಾಧಾರ. ಬಂಡವಾಳ ಪದ್ಧತಿಯಲ್ಲಿ ವಸ್ತುಗಳ ತಯಾರಿಕೆಗೆ ಹಿಡಿಸುವ ಶ್ರಮದ ಕಾಲ ಆಧರಿಸಿ ಅವುಗಳ ನಿಜ ಮೌಲ್ಯದ ನಿರ್ಧರಣೆಯಾಗಿ ಅವು ವಿನಿಮಯವಾಗುವುದಿಲ್ಲ. ವಸ್ತುಗಳ ಬೆಲೆ ಅವುಗಳ ನಿಜ ಮೌಲ್ಯದಿಂದ ಹೆಚ್ಚು ಹೆಚ್ಚಾಗಿ ದೂರ ಸರಿಯುತ್ತ ಹೊಗುತ್ತದೆ. ಬಂಡವಾಳ ಪದ್ಧತಿಯ ಅಸಂಬದ್ಧತೆ ಹುಟ್ಟುವುದೇ ಇವೆರಡರಲ್ಲಿ ಹೊಂದಾಣಿಕೆ ಇಲ್ಲದಿರುವುದರಿಂದ. ಈ ಪರಿಸ್ಥಿತಿಯ ಅನ್ಯಾಯ, ವ್ಯರ್ಥ ಚಟುವಟಿಕೆಗಳು ಮತ್ತು ಇದು ಬೆಳೆದಂತೆ ಬಂಡವಾಳ ಪದ್ಧತಿ ಅನೇಕ ಸಂಕಷ್ಟಗಳಿಗೆ ಗುರಿಯಾಗುವುದು ಇವೆಲ್ಲವನ್ನೂ ಮಾಕ್ರ್ಸ್ `ಬಂಡವಾಳದಲ್ಲಿ ವಿಶದವಾಗಿ ತಿಳಿಸುತ್ತಾನೆ. ಶ್ರಮಜೀವಿಗಳ ಜೀವನಾಧಾರಕ್ಕೆ ಎಷ್ಟು ಬೇಕೋ ಅಷ್ಟಕ್ಕೆ ನಿಗದಿಪಡಿಸುವುದು ಕೈಗಾರಿಕಾಕರಣವನ್ನು ಶೀಘ್ರಗೊಳಿಸಲು ಒಂದು ನಿರ್ದಿಷ್ಟ ಕಾಲದ ತನಕ ಅಗತ್ಯವಾಗಿತ್ತು ಎಂದು ಮಾಕ್ರ್ಸ್ ಶ್ರಮಾಧಾರಿತ ಮೌಲ್ಯ ತತ್ವದ ಮೂಲಕ ಕಂಡುಕೊಂಡ. ಆದರೆ ಇದು ಕೈಗಾರಿಕೀಕರಣ ಪೂರ್ಣಗೊಂಡಂತೆ ಉತ್ಪಾದನಾ ವೆಚ್ಚವನ್ನು ಕಡಿಮೆಮಾಡಿ (ಅಂದರೆ ಕೂಲಿಯನ್ನು ಕಡಿಮೆ ಮಾಡಿ) ಮತ್ತಷ್ಟು ಬಂಡವಾಳ ಹೂಡಲು ಅಧಿಕ ಲಾಭ ಪಡೆದು ಉತ್ಪಾದನೆಯನ್ನು ವಿಸ್ತøತಗೊಳಿಸಲು ತಡೆಯಾಯಿತು. ಇವೆಲ್ಲವೂ ವಿಶದವಾದುದು ಶ್ರಮಧಾರಿತ ಮೌಲ್ಯ ತತ್ವಗಳನ್ನು ಸ್ಪಷ್ಟವಾಗಿ ತಿಳಿದುಕೊಂಡಿದ್ದರಿಂದ. ಇವು ಬಂಡವಾಳ ಪದ್ಧತಿಯ ಕೇಂದ್ರ ವಿರೋಧಾಭಾಸಗಳನ್ನು ಅರ್ಥಮಾಡಿಕೊಳ್ಳಲು ಸಹಾಯವಾಗುತ್ತದೆ. ಮಾಕ್ರ್ಸ್ ಇದನ್ನು ಎರಡನೇಯ ಸಂಪುಟದಲ್ಲಿ ನಿರೂಪಿಸಿ ಮೂರನೆಯ ಸಂಪುಟದಲ್ಲಿ ದೀರ್ಘವಾಗಿ ಚರ್ಚೆ ನಡೆಸುತ್ತಾನೆ.
ಮೊದಲನೆಯ ಸಂಪುಟ 1817, ಸಪ್ಟೆಂಬರ್‍ನಲ್ಲಿ ಹೊರಬಿತ್ತು. ಇಂಗ್ಲೆಂಡಿನ ಪತ್ರಿಕೆಗಳಲ್ಲಿ ಇದನ್ನು ಕುರಿತು ಮೆಚ್ಚಿಗೆ ವಿಮರ್ಶೆಗಳು ಪ್ರಕಟವಾದವು. `ಸ್ಯಾಟರ್ಡೆ ರೆವ್ಯೂಎನ್ನುವ ಪತ್ರಿಕೆ ಮಾಕ್ರ್ಸ್ ಅತಿ ಶುಷ್ಕ ವಿಷಯಗಳನ್ನೂ ಆಕರ್ಷಣೀಯವಾಗಿ ತೋರಿಸಬಲ್ಲನೆಂದು ಬರೆಯಿತು. `ಬಂಡವಾಳದ ಮುಖ್ಯೋದ್ದೇಶವನ್ನು ಸಾರ್ವಜನಿಕರಿಗೆ ಪರಿಚಯಿಸಲು ಎಂಗೆಲ್ಸ್ ಇದನ್ನು ಕುರಿತು ಅನೇಕ ಪತ್ರಿಕೆಗಳಲ್ಲಿ ಲೇಖನಗಳನ್ನು ಬರೆದ.
1875ರಲ್ಲಿ `ಬಂಡವಾಳದ ಫ್ರೆಂಚ್ ಆವೃತ್ತಿ ಹೊರಬಂತು. 1872ರಲ್ಲಿ ರಷ್ಯನ್ ಆವೃತ್ತಿ ಪ್ರಕಟವಾಯಿತು. 1886ರಲ್ಲಿ ಅಂದರೆ ಮಾಕ್ರ್ಸ್ ಗತಿಸಿದ ಮೂರು ವರ್ಷಗಳ ತರುವಾಯ ಅದರ ಇಂಗ್ಲಿಷ್ ಆವೃತ್ತಿ ಪ್ರಕಟವಾಯಿತು.
ಮಾಕ್ರ್ಸ್ ಎರಡನೆಯ ಮತ್ತು ಮೂರನೆಯ ಸಂಪುಟಗಳಿಗೂ ಅಗಾಧವಾದ ವಿಷಯಗಳನ್ನು ಸಂಗ್ರಹಿಸಿದ್ದ. ಹೆಚ್ಚುವರಿ ಮೌಲ್ಯದ ಬಗೆಗೂ ಹೆಚ್ಚು ಸಂಗತಿಗಳನ್ನು ಶೇಖರಿಸಿದ್ದ. ಆದರೆ ಈ ಸಂಪುಟಗಳನ್ನು ಸರಿಯಾದ ರೂಪಕ್ಕೆ ತರಲು ಅವನ ಆರೋಗ್ಯ ತಡೆಮಾಡಿತು. ಈ ಕೆಲಸವನ್ನು ಎಂಗೆಲ್ಸ್ ಪೂರೈಸಿದ. ಹೆಚ್ಚುವರಿ ಮೌಲ್ಯದ ತತ್ವವನ್ನು 1905ರಲ್ಲಿ ಸ್ಟುಟ್‍ಗಾರ್ಟ್‍ನಲ್ಲಿ ಕಾರ್ಲ್ ಕೌಟಸ್ಕಿ ಎಂಬಾತ ಪ್ರಕಟಿಸಿದ. ಈ ಪ್ರಕಟಣೆಗೆ ಈತ ವಿಷಯ ಸಂಗ್ರಹಿಸಿದ ರೀತಿ ಸಮರ್ಪಕವಾಗಿರಲಿಲ್ಲ. ರಷ್ಯದಲ್ಲಿ ಇದನ್ನು ವೈಜ್ಞಾನಿಕವಾಗಿ ಪರಿಷ್ಕರಿಸಿ 1951ರಲ್ಲಿ ಪ್ರಕಟಿಸಲಾಯಿತು.
ಮೊದಲನೆಯ ಸಂಪುಟ (ರಾಜಕೀಯ ಅರ್ಥಶಾಸ್ತ್ರ ವಿಮರ್ಶೆ) ಬಂಡವಾಳ ಸಮಾಜ ಅಗಾಧವಾಗಿ ವಸ್ತುಗಳನ್ನು ಶೇಖರಿಸಿ ಅವನ್ನು ಮಾರಿ ತನ್ನ ಸಂಪತ್ತನ್ನು ಸೃಷ್ಟಿಸಿಕೊಳ್ಳುತ್ತದೆ ಎಂದು ತಿಳಿಸಿ ವಸ್ತುಗಳ ಎಲ್ಲಾ ಮುಖಗಳನ್ನು ಪರಿಶೀಲಿಸುವುದರ ಮೂಲಕ ಪ್ರಾರಂಭವಾಗುತ್ತದೆ. ಅನಂತರ ವ್ಯಾಪಾರ-ವಿನಿಮಯದಲ್ಲಿ ವಸ್ತುಗಳ ನಡುವಣ ಸಂಬಂಧವನ್ನು ವಿವೇಚಿಸುತ್ತದೆ. ಬಂಡವಾಳ ಸಮಾಜದಲ್ಲಿ ಶ್ರಮವು ಒಂದು ವಿಧವಾದ ವಸ್ತುವೇ ಆಗಿದೆ ಎಂಬುದನ್ನು ವಿಶದಪಡಿಸಿ ಹೆಚ್ಚುವರಿ ಮೌಲ್ಯದ ರೂಪದಲ್ಲಿ ವಸ್ತು ಹಣದ ರೂಪ ತಾಳಿ (ಇದು ಕೂಡಾ ಒಂದು ವಸ್ತು) ಲಾಭಗಳಿಸಿ ಮುಂದೆ ಹೂಡಿಕೆಗೆ ಬೇಕಾಗುವ ಬಂಡವಾಳವನ್ನು ಒದಗಿಸುತ್ತದೆ.
ಆದ್ದರಿಂದ ಬಂಡವಾಳ ಪದ್ಧತಿ ಶ್ರಮದ ಕಾರ್ಯವಿಧಾನವನ್ನು ಪರಿಶೀಲಿಸುವ ಆಸಕ್ತಿಯನ್ನಷ್ಟೇ ಹೊಂದಿಲ್ಲ. ಅದು ಶ್ರಮ ಹೆಚ್ಚುವರಿ ಮೌಲ್ಯವನ್ನು ಯಾವ ರೀತಿ ಸೃಷ್ಟಿಸುತ್ತದೆ ಎಂಬುದರ ಮೇಲೆಯೇ ಹೆಚ್ಚು ಆಸಕ್ತಿ ತೋರಿಸುತ್ತದೆ. ಅಧಿಕ ಲಾಭ ಗಳಿಸಲು ಪ್ರಯತ್ನಿಸುವುದೇ ಅದರ ಕೊನೆಯಿಲ್ಲದ ಕಾರ್ಯವಿಧಾನ. ಬಂಡವಾಳ ಮೊದಲು ಹಣವನ್ನು ವಸ್ತುವಾಗಿ ಮಾರ್ಪಡಿಸುತ್ತದೆ. ತಾನು ತಯಾರಿಸಿದ ವಸ್ತುಗಳನ್ನು ತನ್ನ ಮುಂದಿನ ತಯಾರಿಕಾ ವಿಧಾನದಲ್ಲಿ ಉತ್ಪತ್ತಿಯ ಸಾಧನವಾಗಿ ಉಪಯೋಗಿಸಿಕೊಳ್ಳುತ್ತದೆ. ಜೀವಂತ ಶ್ರಮಜೀವಿಗಳನ್ನು ಈ ವಸ್ತುಗಳೊಡನೆ ಜೊತೆಗೂಡಿಸಿ ಮೌಲ್ಯವನ್ನು ಮತ್ತೆ ಬಂಡವಾಳವಾಗಿ ಪರಿವರ್ತಿಸುತ್ತದೆ. ಇದು ಅದರ ನಿರಂತರ ಕಾರ್ಯವಿಧಾನ ಹೀಗೆ ಅದು ಸಾಮಾಜಿಕ ಶ್ರಮದ ಉಪಯೋಗದಿಂದ ಬೃಹದುತ್ಪಾದನಾ ಶಕ್ತಿಗಳನ್ನು ಸೃಷ್ಟಿಸುತ್ತದೆ. ಈ ಅರ್ಥ ವ್ಯವಸ್ಥೆಯನ್ನು ನಿರಂತರವಾಗಿ ಉತ್ಪಾದನೆಯಲ್ಲಿ ತೊಡಗಿಸುವ ಕೌಶಲ ಯಾವುದು? ಇದು ಶೋಷಣೆಯ ಮಾರ್ಗದಿಂದಲೇ ನಡೆಯುವುದಿಲ್ಲ. ತನ್ನ ಸಂತೋಷಕ್ಕಾಗಿ ಲಾಭಗಳಿಸುವ ಮಾರ್ಗದಿಂದಲೂ ಅಲ್ಲ. ಬಂಡವಾಳ ವರ್ಗ ಕೂಲಿಯ ಪದ್ಧತಿಯಿಂದ ಒಳಪಡಿಸಿಕೊಳ್ಳುವ ಹೆಚ್ಚುವರಿ ಮೌಲ್ಯವನ್ನು ಮತ್ತೆ ಹೂಡಿಕೆಯ ಬಂಡವಾಳವಾಗಿ ಪರಿವರ್ತಿಸುವುದರಿಂದ ತನ್ನ ಕಾರ್ಯಾಚರಣೆಯನ್ನು ವಿಸ್ತರಿಸಿಕೊಳ್ಳುತ್ತದೆ. ಹೆಚ್ಚುವರಿ ಮೌಲ್ಯವನ್ನು ಇನ್ನು ಅಧಿಕಹೆಚ್ಚುವರಿ ಮೌಲ್ಯವಾಗಿ ಪರಿವರ್ತಿಸುವ ಮತ್ತು ಅದನ್ನು ಪುನಃ ಬಂಡವಾಳವಾಗಿ ಉಪಯೋಗಿಸುವ ಯಂತ್ರ ಬಂಡವಾಳ ಪದ್ಧತಿ. ಇದೇ ಅದರ ನಿರಂತರ ಚಟುವಟಿಕೆ. ಇದೇ ರಾಜಕೀಯ ಅರ್ಥಶಾಸ್ತ್ರಜ್ಞರು ಬೂಷ್ರ್ವಾ ಕಾಲದ ಚಾರಿತ್ರಿಕ ಕಾರ್ಯಕ್ರಮವನ್ನು ನಿರೂಪಿಸುವ ರೀತಿ.
ಅಂದಿನ ಅನೇಕ ಸಮಾಜವಾದಿಗಳು ನಂಬಿದ್ದಂತೆ ಹೆಚ್ಚುವರಿ ಮೌಲ್ಯ ತಾವು ವಸ್ತುಗಳನ್ನು ಪಡೆದ ಬೆಲೆಗಿಂತ ಅಥವಾ ತಾವು ತಯಾರಿಸಿದ ಸಾಮಾನಿನ ಉತ್ಪಾದನಾ ವೆಚ್ಚಕ್ಕಿಂತ ಹೆಚ್ಚಿನ ಬೆಲೆಗೆ ಮಾರುವುದರಿಂದ ಉಂಟಾಗುವುದಿಲ್ಲ; ಜನರನ್ನು ಮೋಸಗೊಳಿಸಿ ಹೆಚ್ಚುವರಿ ಮೌಲ್ಯ ಪಡೆಯುವುದು ಸಾಧ್ಯವಿಲ್ಲ.
ಶೋಷಣೆಯ ವಿಧಾನ ಮೇಲ್ನೋಟಕ್ಕೆ ನಿಷ್ಪಕ್ಷಪಾತವಾದುದೆಂದು ಕಂಡುಬರುತ್ತದೆ. ಶ್ರಮದ ಶಕ್ತಿಯನ್ನು ಮಾರುವವನೂ ಕೊಳ್ಳುವವನೂ ಸ್ವಂತೇಚ್ಛೆಯಿಂದಲೇ ಈ ವ್ಯವಹಾರದಲ್ಲಿ ತೊಡಗುವುದಾಗಿದೆ. ಇಬ್ಬರ ನಡುವಣ ಸಂಬಂಧ ವಸ್ತುಗಳ ಮಾಲೀಕರ ನಡುವೆ ಇರುವಂಥಾದ್ದು. ಇಬ್ಬರನ್ನೂ ಒಟ್ಟಿಗೆ ತರುವುದು ಅವರಲ್ಲಿರುವ ಸ್ವಾರ್ಥ. ತಮ್ಮ ಅನುಕೂಲಕ್ಕಾಗಿ ಅವರು ಈ ವ್ಯವಹಾರದಲ್ಲಿ ತೊಡಗುತ್ತಾರೆ. ಹೀಗಿರುವಾಗ ಶೋಷಣೆಗೆ ಎಡೆಯೇ ಇಲ್ಲ. ಇದು ಬಂಡವಾಳಗಾರರ ವಾದ.
ಬಂಡವಾಳಗಾರ ಹೆಚ್ಚುವರಿ ಮೌಲ್ಯವನ್ನು ಬಂಡವಾಳ ಪದ್ಧತಿಯಲ್ಲಿ ಯಾವ ರೀತಿ ಹೆಚ್ಚಿಸುತ್ತಾನೆ ಎಂಬುದನ್ನು ತೋರಿಸುವುದರ ಮೂಲಕ ಮಾಕ್ರ್ಸ್ ಈ ವಾದಕ್ಕೆ ಉತ್ತರ ಕೊಡುತ್ತಾನೆ. ಮೊದಲು ಶ್ರಮಜೀವಿಗಳ ಕೆಲಸದ ಕಾಲವನ್ನು ಹೆಚ್ಚಿಸಿ ಅವರ ಶೋಷಣೆಯನ್ನು ಉಲ್ಬಣಗೊಳಿಸುತ್ತಾನೆ. ಆದರೆ ಈ ಹೆಚ್ಚಳಕ್ಕೂ ಒಂದು ಮಿತಿ ಉಂಟು. ಕೆಲಸದ ಕಾಲ ಹೆಚ್ಚಿಸಿದಂತೆ ಶ್ರಮಜೀವಿಯ ಉತ್ಪಾದನಾ ಶಕ್ತಿ ಕಡಿಮೆ ಆಗುತ್ತದೆ. ಇದೂ ಅಲ್ಲದೇ ಕೆಲಸದ ವೇಳೆಯನ್ನು ಕಡಿಮೆ ಮಾಡಲು ಶ್ರಮಜೀವಿಗಳ ಹೋರಾಟವೂ ಪ್ರಾರಂಭವಾಗುತ್ತದೆ. ಆದ್ದರಿಂದ ತಯಾರಿಕೆಯ ತಂತ್ರವನ್ನು ಉತ್ತಮಗೊಳಿಸುವ ಮಾರ್ಗ ಅನುಸರಿಸಿ ಶ್ರಮದ ಉತ್ಪಾದನೆಯನ್ನು ಹೆಚ್ಚಿಸುತ್ತಾನೆ. ಈ ವಿಧಾನ ಕೂಡ ಶೋಷಣೆಯನ್ನು ತೀವ್ರಗೊಳಿಸುವುದೇ ಆಗಿದೆ.
ಮಾಕ್ರ್ಸ್ ಬಂಡವಾಳಶಾಹಿಗಳು ಶೋಷಣೆಯನ್ನು ಹೆಚ್ಚಿಸುವ ರೀತಿಯನ್ನು ಅಂದಿನ ಕಾರ್ಖಾನೆಯ ವರದಿಗಳ ಆಧಾರದ ಮೇಲೆ ವಿಶದಪಡಿಸುತ್ತಾನೆ, ಬಂಡವಾಳದ ಈ ಸಂಪುಟವನ್ನು ಒದಿದ ಮೆಲೆ ಅಭಿಜಾತ ಅರ್ಥಶಾಸ್ತ್ರ ಗ್ರಂಥಗಳು (ಕ್ಲಾಸಿಕಲ್ ಎಕನಾಮಿಕ್ಸ್ ವಕ್ರ್ಸ್) ಮರೆಮಾಡುವ ವಿಷಯಗಳು ಬಯಲಾಗುತ್ತವೆ.
ತತ್ವವನ್ನು ಅವನು ವಾಸ್ತವ ಸಂಗತಿಗಳ ಆಧಾರದ ಮೇಲೆ ನಿಲ್ಲಿಸಿ ಆಧುನಿಕ ಕೈಗಾರಿಕೀಕರಣದ ಚಿತ್ರವನ್ನು ಕೊಡುತ್ತಾನೆ, ಬಂಡವಾಳ ನಮ್ಮ ನಾಗರಿಕತೆಯ ನೈಜ ಚಿತ್ರವನ್ನು ಒದಗಿಸುತ್ತದೆ. ರೈತರಿಂದ ಅವರ ಜಮೀನನ್ನು ಕಿತ್ತುಕೊಂಡ ರೀತಿ, ಕಾರ್ಮಿಕ ಮತ್ತು ಯಂತ್ರಗಳ ನಡುವಣ ಹೋರಾಟ, ಕೆಲಸದ ವೇಳೆಯನ್ನು ಹಿಗ್ಗಿಸುವಿಕೆ ಮುಂತಾದವನ್ನು ಕುರಿತು ಅಧ್ಯಾಯಗಳು ಅದ್ಭುತವಾಗಿ ಬಂದಿವೆ, ಇವು ನಮ್ಮ ನಾಗರಿಕತೆಯ ನೈಜ ಚಿತ್ರವನ್ನು ಒದಗಿಸುವುದಲ್ಲದೇ ಈ ಸಮಾಜ ಶ್ರಮಜೀವಿಗಳನ್ನು ಎಷ್ಟು ಕೀಳುಮಟ್ಟಕ್ಕೆ ಒಯ್ಯುತ್ತದೆ ಎಂಬುದನ್ನು ತಿಳಿಸುತ್ತದೆ.
ಕೈಗಾರಿಕೆಯಲ್ಲಿ ಹೆಚ್ಚು ಹೆಚ್ಚಾಗಿ ಯಂತ್ರಗಳು ಉಪಯೋಗಕ್ಕೆ ಬಂದಂತೆ ಶ್ರಮಜೀವಿಯ ಮನುಷ್ಯತ್ವ ಮೊಟಕಾಗುತ್ತ ಹೋಗುತ್ತದೆ. ಅವನು ಯಂತ್ರದ ಬಿಂದುವಾಗುತ್ತಾನೆ. ಶ್ರಮದ ಕಾರ್ಯವಿಧಾನವನ್ನು ಬೌದ್ಧಿಕವಾಗಿ ಅರಿಯಲು ಅವನಿಗೆ ಆಗುವುದಿಲ್ಲ. ಅವನು ಯಂತ್ರವನ್ನು ಉಪಯೋಗಿಸುವುದರ ಬದಲು ಯಂತ್ರ ಕಾರ್ಮಿಕನನ್ನು ಉಪಯೋಗಿಸುತ್ತದೆ. ಇದು ಬಂಡವಾಳದ ಸರ್ವಾಧಿಕಾರವಲ್ಲದೆ ಮತ್ತೇನು?
ಬಂಡವಾಳ ಸಮಾಜ ಉತ್ಪಾದನಾ ಶಕ್ತಿಗಳನ್ನು ಹೆಚ್ಚಿಸುವುದರಿಂದ ಅದು ನಿರಂತರವಾಗಿ ವಿಸ್ತಾರಗೊಳ್ಳಲು ಪ್ರಯತ್ನಿಸುತ್ತದೆ. ಇದು ಕೇವಲ ಒಂದು ದೇಶದಲ್ಲಿ ನಡೆಯುವ ಕ್ರಿಯೆಯಲ್ಲ. ಬಂಡವಾಳಪದ್ಧತಿ ಆಚರಣೆಯಲ್ಲಿರುವ ಪ್ರತಿಯೊಂದು ದೇಶದಲ್ಲೂ ನಡೆಯುವ ಕಾರ್ಯವಿಧಾನ, ಮಾಕ್ರ್ಸ ಇದನ್ನು ವಿಶದಗೊಳಿಸಲು ಘೋಯರ್‍ಬಾಹ್ ಹೇಳಿರುವುದನ್ನು ನೆನಪಿಸುತ್ತಾನೆ, ಮತ ಧರ್ಮದ ಕ್ಷೇತ್ರದಲ್ಲಿ ವ್ಯಕ್ತಿ ತನ್ನ ಬುದ್ಧಿಯಿಂದ ನಿರ್ಮಿಸಿದ ದೇವರ ಅಧಿಪತ್ಯಕ್ಕೆ ಒಳಗಾಗುವಂತೆ ಸಮಾಜದ ಉತ್ಪಾದನಾ ಕ್ಷೇತ್ರದಲ್ಲಿ ತನ್ನ ಕೈಯಿಂದ ನಿರ್ಮಿಸಿದ ವಸ್ತುಗಳಿಗೆ ತಾನು ಅಡಿಯಾಳಾಗುತ್ತಾನೆ.
ಬಂಡವಾಳದ ಮೊದಲನೇ ಸಂಪುಟ ಕೇವಲ ಕಾಲ್ಪನಿಕ ವಿಷಯಗಳನ್ನು ನಿರೂಪಿಸುವುದಿಲ್ಲ. ಅದು ಬಂಡವಾಳ ಸಮಾಜದ ಹುಟ್ಟು ಮತ್ತು ಬೆಳವಣಿಗೆ ಕುರಿತು ಉದ್ಗ್ರಂಥ, ಸಾಮಂತಶಾಹಿ ಸಮಾಜವನ್ನೂ ಅದರ ಉತ್ಪಾದನಾ ಸಂಬಂಧಗಳನ್ನು ನಿರ್ಮೂಲನ ಮಾಡಿ ಬಂಡವಾಳ ಪದ್ಧತಿಯಲ್ಲಿ ವ್ಯಕ್ತಿಗಳ ನಡುವಣ ಸಂಬಂಧ ಕೇವಲ ಸ್ವಾರ್ಥದಿಂದ ಮತ್ತು ನಿರ್ದಯದಿಂದ ಕೂಡಿದ 'ನಗದು ಸಲ್ಲಿಕೆಯ ಸಂಬಂಧವಾಗಿ ಪರಿವರ್ತಿಸುತ್ತದೆ ಎಂದು ತಿಳಿಸುತ್ತದೆ.
ಬಂಡವಾಳ ಸಮಾಜ ಪದ್ಧತಿಯನ್ನು ವಿವರಿಸುವಾಗ ಮಾಕ್ರ್ಸ್ ಅದನ್ನು ಹೊಗಳುವುದೂ ಇಲ್ಲ, ತೆಗಳುವುದೂ ಇಲ್ಲ ಎಂಬುದನ್ನು ಗಮನಿಸಬೇಕು. ಬಂಡವಾಳ ಸಮಾಜದ ದುಷ್ಪರಿಣಾಮಗಳು ಅದು ಬೆಳೆದಂತೆ ಆಗುವ ಪರಿವರ್ತನೆ ಇದು ಬಂಡವಾಳಗಾರರ ಕೇಡಿಗತನದಿಂದ ಮಾತ್ರ ಉಂಟಾಗುವುದಿಲ್ಲ. ಹೀಗಲ್ಲದಿದ್ದರೂ ಬಂಡವಾಳಗಾರರು ಸ್ವಲ್ಪ ದಯೆ ತೋರುವುದರ ಮೂಲಕ ಈ ದುಷ್ಪರಿಣಾಮಗಳನ್ನು ಸರಿಪಡಿಸಬಹುದಾಗಿತ್ತು.
ಮೊದಲನೆಯ ಸಂಪುಟಕ್ಕೆ ಮಾಕ್ರ್ಸ್ ಬರೆದ ಮುನ್ನುಡಿಯಲ್ಲಿ ತಾನು ಸಮಾಜವನ್ನು ವಿವರಿಸುವಾಗ ವ್ಯಕ್ತಿಗಳನ್ನೂ ತರುವುದು ಬಂಡವಾಳ ಪದ್ಧತಿಯ ಆರ್ಥಿಕ ವರ್ಗದ ನಿದರ್ಶನವಾಗಿ, ವರ್ಗಗಳ ಸಂಬಂಧವನ್ನು ವರ್ಗಗಳ ಆಸಕ್ತಿಯನ್ನು ವಿವರಿಸುವುದಕ್ಕಾಗಿ ಎಂದು ಹೇಳಿದ್ದಾನೆ, ಅಭಿಜಾತ ರಾಜಕೀಯ ಅರ್ಥಶಾಸ್ತ್ರವೇ ಸರಬರಾಜು ಮತ್ತು ಬೇಡಿಕೆ, ಉತ್ಪಾದನಾ ವೆಚ್ಚಗಳು, ಲಾಭಗಳು, ಲಾಭಪಡೆಯುವಿಕೆ, ವಿದೇಶಿ ಮಾರುಕಟ್ಟೆ ಮುಂತಾದವುಗಳ ಮೂಲಕ ಬಂಡವಾಳ ಪದ್ಧತಿ ಎಷ್ಟು ಅಸಂಗತವಾಗಿದೆ ಮತ್ತು ಯಂತ್ರಪ್ರಾಯವಾಗಿದೆ ಎಂಬುದನ್ನು ತಿಳಿಸುತ್ತದೆ, ಅಭಿಜಾತ ಅರ್ಥಶಾಸ್ತ್ರಜ್ಞರ ದೃಷ್ಟಿಯಲ್ಲಿ ಹೆಚ್ಚುವರಿ ಮೌಲ್ಯವನ್ನು ಪಡೆಯಲು ಶ್ರಮಜೀವಿಯನ್ನು ಕೇವಲ ಯಂತ್ರದಂತೆ ಬಳಸಿದರೆ ಶ್ರಮಜೀವಿಗಳ ದೃಷ್ಟಿಯಲ್ಲಿ ಬಂಡವಾಳಿಗ ಹೆಚ್ಚುವರಿ ಮೌಲ್ಯವನ್ನು ಬಂಡವಾಳವಾಗಿ ಪರಿವರ್ತಿಸುವ ಯಂತ್ರದಂತೆ ಕಾಣುತ್ತಾನೆ, (ಬಂಡವಾಳ ಸಂಪುಟ |-600)
ಬಂಡವಾಳಶಾಹಿ ಸಮಾಜ ಒಂದು ಘಟ್ಟದ ತನಕ ಪ್ರಗತಿಪರ ಸಮಾಜವೇ ಆಗಿತ್ತು, ಅದರ ಹಿಂದಿನ ಸಾಮಂತಶಾಹಿ ಸಮಾಜವನ್ನು ಕೊನೆಗಾಣಿಸಿ ಅದು ಉತ್ಪಾದನಾ ಶಕ್ತಿಯನ್ನು ಬೆಳೆಸಿತು. ಉತ್ಪಾದನಾ ಶಕ್ತಿಗಳ ಬೆಳವಣಿಗೆ ಇಲ್ಲದೇ ಮುಂದೆ ಸಮಾಜವಾದ ಬರುವ ಸಾಧ್ಯತೆ ಇರಲಿಲ್ಲ. ಸಮಾಜವಾದಕ್ಕೆ ಹೋಲಿಸಿದಾಗ ಇದು ಎಷ್ಟು ದುಷ್ಟ ಸಮಾಜವೆಂದು ಕಂಡರೂ ಪುರಾತನ ಅನಾಗರಿಕ ಸಮಾಜ, ಊಳಿಗಮಾನ್ಯ ಪದ್ಧತಿ ಮುಂತಾದವುಗಳಿಗಿಂತ ಉತ್ತಮವಾದದ್ದು. ಇದೂ ಅಲ್ಲದೇ ಸಮಾಜವಾದಕ್ಕೆ ಆವಶ್ಯಕವಾದ ಉತ್ಪಾದನೆಯ ಸಮಾಜೀಕರಣ ಆರಂಭವಾಗುವುದೇ ಇಲ್ಲಿ. ಕೈಗಾರಿಕೆಯ ಸಮಾಜದಿಂದಲ್ಲದೇ ಇದನ್ನು ಬೇರೆ ಯಾವುದರಿಂದಲೂ ಉಂಟುಮಾಡಲು ಸಾಧ್ಯವಿರಲಿಲ್ಲ, ಅದು ಬೆಳೆದಂತೆ ಅದರ ದುಷ್ಪರಿಣಾಮಗಳು ಹೆಚ್ಚುತ್ತ ಹೋಗಿ ಶ್ರಮಜೀವಿಗಳ ಶೋಷಣೆಯನ್ನು ಉಲ್ಬಣಗೊಳಿಸಿ ವ್ಯಕ್ತಿಯ ಮಾನವಿಯತೆಯನ್ನು ಮೊಟಕು ಮಾಡಿತು. ಬಂಡವಾಳದ ರಚನೆಯಲ್ಲಿ ಮಾಕ್ರ್ಸ್ ವಸ್ತುಸ್ಥಿತಿಯನ್ನು ಮರೆಮಾಚಲು ವಿವಾದಾತ್ಮಕವಾಗಿ ಬರೆಯಲಿಲ್ಲ. ಇದಕ್ಕೆ ವಿರುದ್ಧವಾಗಿ ವಸ್ತುಸ್ಥಿತಿಯಲ್ಲಿ ಅಡಗಿರುವ ವೈರುಧ್ಯಗಳನ್ನು ಸ್ಪಷ್ಟವಾಗಿ ತಿಳಿಸಿದಾಗ ಇದು ವಿವಾದಾತ್ಮಕ ರೂಪ ತಾಳಿತು. 'ಬಂಡವಾ¼ವನ್ನು ಮಾಕ್ರ್ಸ್ ಬಂಡವಾಳ ಪದ್ಧತಿಯನ್ನು ಸ್ಥಾನಪಲ್ಲಟಗೊಳಿಸಿ ಸಮಾಜವಾದವನ್ನು ತರಲು ಉತ್ಸುಕರಾಗಿರುವ ಶ್ರಮಜೀವಿ ವರ್ಗದ ಪ್ರತಿನಿಧಿಯಾಗಿ ಬರೆಯುತ್ತಾನೆ.
ಸಮಾಜವಾದ ಮಾಕ್ರ್ಸ್‍ನ ಕಾಲದ ತನಕ ಕೇವಲ ಕಾಲ್ಪನಿಕವಾಗಿತ್ತು. ಬಂಡವಾಳದಲ್ಲಿ ಇವನು ಅದನ್ನು ವೈಜ್ಞಾನಿಕ ತಳಹದಿಯ ಮೇಲೆ ನಿಲ್ಲಿಸುತ್ತಾನೆ. ಹೀಗೆ ಮಾಡಲು ಇತಿಹಾಸದ ಹೊಸ ಪರಿಕಲ್ಪನೆಯ ಅಗತ್ಯವಾಯಿತು. ಅಂದರೆ ಅವೈಚಾರಿಕತೆ ಮತ್ತು ಅವ್ಯವಸ್ಥೆಗಳು ವೈಜ್ಞಾನಿಕ ತತ್ವಕ್ಕೆ ಜಾಗಬಿಟ್ಟು ಕೊಡಬೇಕಾಯಿತು. ಇತಿಹಾಸವೆಂಬುದು ವೀರರ ಮತ್ತು ಆಕಸ್ಮಿಕ ಘಟನೆಗಳ ಗಾಥಾ ಅಲ್ಲ. ಅದರ ಬೆಳವಣಿಗೆಯ ನಿಯಮಗಳನ್ನು ಹೊರಗೆಡಹುವ ತನಕ ವ್ಯಕ್ತಿ ಅಸಹಾಯಕನಾಗಿದ್ದ ಮತ್ತು ಪರಿಸ್ಥಿತಿಯ ಹಿಡಿತದಲ್ಲಿ ಸಿಕ್ಕಿಕೊಂಡಿದ್ದ, ಈ ನಿಯಮಗಳು ಪ್ರಕೃತಿಯ ಬೆಳವಣಿಗೆಯ ನಿಯಮಗಳಂತೆ ಜನತೆಯ ಚಟುವಟಿಕೆಗಳು ಮತ್ತು ಉದ್ದೇಶಗಳಿಗೆ ಹೊರತಾಗಿ ನಡೆಸುವುದಿಲ್ಲ. ಇವು ಜನರ ತಿಳುವಳಿಕೆ ದೃಢ ಸಂಕಲ್ಪ, ಜನ ಸಮೂಹಗಳಿಗನುಗುಣವಾಗಿ ಆ ಪರಿಸ್ಥಿತಿಗಳಿಂದ ಉಂಟಾಗಬಹುದಾದ ಕಷ್ಟಕಾರ್ಪಣ್ಯಗಳನ್ನು ಅರಿತುಕೊಂಡು ತಮ್ಮ ಇತಿಹಾಸವನ್ನು ತಾವೇ ನಿರ್ಮಿಸಿಕೊಳ್ಳುತ್ತಾರೆ.
ಹೀಗೆ ಮಾಕ್ರ್ಸ್ ಬಂಡವಾಳ ಸಮಾಜದ ಆರ್ಥಿಕ ಪದ್ಧತಿಯನ್ನು ಇತಿಹಾಸದ ಬೆಳವಣಿಗೆ ದೃಷ್ಟಿಯಿಂದ ಪರಿಶೀಲಿಸಿದ. ಸಾಮಾಜಿಕ ಉತ್ಪಾದನೆಯನ್ನು ಬೂಷ್ರ್ವಾ ಉತ್ಪಾದನೆಯ ಸಂಬಂಧಗಳು ವಿರೋಧಾಭಾಸಗಳಿಂದ ಕೂಡಿದ ಕಟ್ಟ ಕಡೆಯ ರೂಪವೆಂದು ಅದರ ಗರ್ಭದಲ್ಲೆ ಈ ವಿರೋಧಾಭಾಸಗಳನ್ನು ಬಗೆಹರಿಸುವ ಶಕ್ತಿ ಅಡಗಿದೆ ಎಂದು ನಿರೂಪಿಸುತ್ತಾನೆ. ಆದ್ದರಿಂದ ಈ ಸಾಮಾಜಿಕ ರಚನೆ ಮಾನವ ಪೂರ್ವೇತಿಹಾಸದ ಕಡೆಯ ಅಧ್ಯಾಯವೆಂದು ಸಾರಿದ.
ಶ್ರಮಜೀವಿವರ್ಗ ಬಂಡವಾಳ ಪದ್ಧತಿಯ ದುಷ್ಪರಿಣಾಮಗಳನ್ನು ಬಗೆಹರಿಸಲು ಮಾಕ್ರ್ಸನ `ದಾಸ್ ಕ್ಯಾಪಿಟಲ್ ಒಂದು ಪ್ರಭಾವಯುತ ಅಸ್ತ್ರವಾಗಿ ಪರಿಣಮಿಸಿದೆ. ಮಾಕ್ರ್ಸ್‍ನ ಇತರ ಗ್ರಂಥಗಳು; ಮಾಕ್ರ್ಸ್‍ನ ಇತರ ಕೃತಿಗಳು ಸಹ ದ್ವಂದ್ವಹೇತುಕ ಭೌತವಾದ, ಐತಿಹಾಸಿಕ ಭೌತವಾದ, ಅಂದಿನ ಪ್ರಚಲಿತ ಇತಿಹಾಸ, ಯುರೋಪ್ ಮತ್ತು ಏಷ್ಯಾದಲ್ಲಿ ಬಂಡವಾಳ ಸಮಾಜದ ಹಿಂದಿನ ಸಮಾಜ ವ್ಯವಸ್ಥೆಗಳು, ಯುರೋಪಿನಲ್ಲಿ ಸಾಮಂತಶಾಹಿ ಸಮಾಜ ಬಂಡವಾಳ ಸಮಾಜಕ್ಕೆ ಬದಲಾವಣೆ ಹೊಂದಿದ ರೀತಿ, ಬಂಡವಾಳಶಾಹಿ ಸಮಾಜ, ಅದರ ವಿರೋಧಾಭಾಸಗಳು ಮತ್ತು ಅದನ್ನು ಮುನ್ನಡೆಸುವ ಶಕ್ತಿ, ಸಮಾಜವಾದಿ ಸಮಾಜಕ್ಕೆ ಬದಲಾವಣೆ ಹೊಂದಲು ನಡೆಯಬೇಕಾದ ಕ್ರಾಂತಿಯ ಸಮಸ್ಯೆಗಳು ಮುಂತಾದ ವಿಷಯಗಳನ್ನು ಒಳಗೊಂಡಿವೆ.
ಮಾರ್ಕ್ಸ್‌ನ ಕೃತಿಗಳು
ಇಲ್ಲಿ ಎಂಗೆಲ್ಸ್‍ನ ಜೊತೆ ಅವನು ಬರೆದ ಕೃತಿಗಳು ಬೇರೆ ಇವೆ
ವಾರ್ಕ್ಸ್‌ವಾದದ ಪ್ರಭಾವ
ಇಂದಿನ ಸಮಾಜದ ಮೇಲೆ ಮಾಕ್ರ್ಸ್ ಸಿದ್ಧಾಂತ ಪ್ರಭಾವ; ಕಮ್ಯೂನಿಸ್ಟ್ ಪ್ರಣಾಳಿಕೆ ಪ್ರಕಟವಾದಾಗ (1847-48)ಮಾಕ್ರ್ಸ್ ಸಿದ್ಧಾಂತ ಹುಟ್ಟಿತೆನ್ನಬಹುದು ಅದು ಪ್ರಕಟವಾಗಿ ಇಂದಿಗೆ (2005) 153 ವರ್ಷಗಳಾಗುತ್ತ ಬರುತ್ತಿವೆ. ಅಂದಿನಿಂದ ಇಂದಿನ ತನಕ ಅದರ ಧ್ಯೇಯಗಳು ಅದರಿಂದ ಪ್ರೇರಿತವಾದ ಚಳುವಳಿಗಳು ಇತಿಹಾಸದಲ್ಲಿ ಮಹತ್ವದ ಸ್ಥಾನ ಪಡೆದಿವೆ. ತತ್ವ ಜನತೆಯ ಮನಸ್ಸನ್ನು ಸೆರೆ ಹಿಡಿದಾಗ ಅದು ವಸ್ತು ಶಕ್ತಿಯಾಗಿ ಪರಿಣಮಿಸುತ್ತದೆ ಎಂದು ಮಾಕ್ರ್ಸ್ ಹೇಳಿದ. ಈಗ ಮಾಕ್ರ್ಸ್‍ನ ತತ್ವಗಳು ಪ್ರಪಂಚದ ಜನಸ್ತೋಮದ ಬಲುಭಾಗದ ಮನಸ್ಸನ್ನು ತನ್ನ ಕಡೆಗೆ ಸೆಳೆದಿದೆ. ಸಮಾಜವನ್ನು ಬದಲಾವಣೆ ಮಾಡಲು ಅವನ ಸಿದ್ಧಾಂತ ಒಂದು ಪ್ರಬಲ ಅಸ್ತ್ರವಾಗಿದೆ.
ಮಾರ್ಕ್ಸ್‌ನ ಅನುಯಾಯಿಗಳಲ್ಲಿ ಬಹಳ ಪ್ರತಿಭಾವಂತನಾದವ, ವ್ಲದೀಮಿರ್ ಇಲ್ಯಿಚ್ ಲೆನಿನ್, ಈತ ಮಾಕ್ರ್ಸ್‍ನ ಸಿದ್ಧಾಂತವನ್ನು ಸಾಮ್ರಾಜ್ಯವಾದದ ಯುಗದಲ್ಲಿ ಮತ್ತೂ ಹೆಚ್ಚು ಎತ್ತರಕ್ಕೆ ವಿಕಾಸಗೊಳಿಸಿದ. ಆದ್ದರಿಂದಲೇ ಇಂದು ಮಾಕ್ರ್ಸ್ ಸಿದ್ಧಾಂತವನ್ನು ಮಾಕ್ರ್ಸ್-ಲೆನಿನ್ ಸಿದ್ಧಾಂತವೆಂದು ಕರೆಯುವುದಾಗಿದೆ.
ಬಂಡವಾಳಶಾಹಿ ದೇಶಗಳಲ್ಲಿ ಮಾರ್ಕ್ಸ್‌ ಲೆನಿನ್‍ವಾದ ಬೂಷ್ರ್ವಾಸಿಯ ವಿರುದ್ಧ ಮತ್ತು ಶ್ರಮಜೀವಿಗಳ ಶೋಷಣೆಯ ವಿರುದ್ಧ ಹೋರಾಟ ನಡೆಸಲು ಸಹಾಯಮಾಡುತ್ತಿದೆ. ಅಭಿವೃದ್ಧ ಹೊಂದುತ್ತಿರುವ ರಾಷ್ಟ್ರಗಳ ಜನತೆ ಇದನ್ನು ತಮ್ಮ ಬಡತನ ನಿರ್ಮೂಲಿಸಲು ಮತ್ತು ತಮ್ಮ ರಾಷ್ಟ್ರಗಳನ್ನು ಪ್ರಗತಿಪರ ದಾರಿಯಲ್ಲಿ ಒಯ್ಯಲು ಉಪಯೋಗಿಸುತ್ತಿದ್ದಾರೆ.
ಸಮಾಜಶಾಸ್ತ್ರದಲ್ಲಿ, ಮಾನವಿಕ ಶಾಸ್ತ್ರಗಳಲ್ಲಿ ರಾಜಕೀಯ ಮತ್ತು ಅಂತಾರಾಷ್ಟ್ರೀಯ ವ್ಯವಹಾರಗಳಲ್ಲಿ ಮಾಕ್ರ್ಸ್ ವಾದ ಒಂದು ಅದ್ಭುತಶಕ್ತಿ. ಇಂದು ಸಮಾಜಶಾಸ್ತ್ರ, ಇತಿಹಾಸ, ಮಾನವಿಕ ಶಾಸ್ತ್ರ ಮುಂತಾದ ಶಾಸ್ತ್ರಗಳ ಮೂಲ ತತ್ವವನ್ನು ವಿವೇಚಿಸುವ ಪ್ರತಿಯೊಬ್ಬ ಶಾಸ್ತ್ರಜ್ಞನೂ ಇದರಿಂದ ಪ್ರಭಾವಿತನಾಗಿದ್ದಾನೆ. ಕಳೆದ ನೂರು ವರ್ಷಗಳಿಂದ ಸಮಾಜಶಾಸ್ತ್ರ ಒಂದಲ್ಲ ಒಂದು ರೀತಿಯಲ್ಲಿ ಮಾಕ್ರ್ಸ್ ಸಿದ್ಧಾಂತದ ಚರ್ಚೆಯೇ ಆಗಿದೆ.
ಹತ್ತೊಂಬತ್ತನೆಯ ಶತಮಾನದ ಮಾರ್ಕ್ಸ್‌ನ ಭಾವನೆಗಳು ಮತ್ತು ಧ್ಯೇಯಗಳು ಇಂದಿನ ತಾತ್ವಿಕರು ಎದುರಿಸಲಾರದಂಥ ತತ್ವವಾಗಿ ಪರಿಣಮಿಸಿದೆ. ಬಂಡವಾಳ ಸಮಾಜ ಹಳತಾಗಿದೆ. ಅದು ತನ್ನ ಅವಸಾನ ಕಾಲವನ್ನು ತಲುಪಿದೆ. ಅದನ್ನು ಸ್ಥಾನಪಲ್ಲಟಗೊಳಿಸಿ ಹೊಸ ಸಮಾಜವನ್ನು ರಚಿಸುವ ಕಾಲ ಬಂದಿದೆ, ಎಂಬ ಮಾಕ್ರ್ಸ್ ಮಾತು ಸರಿಯಲ್ಲವೆಂದು ತೋರಿಸುವುದಕ್ಕೆ ಬಂಡವಾಳ ಪದ್ಧತಿಯನ್ನು ನಂಬಿರುವ ಶಾಸ್ತ್ರಜ್ಞರಿಂದ ಈವರೆಗೂ ಸಾಧ್ಯವಾಗಿಲ್ಲ.
ಮಾರ್ಕ್ಸ್‌ವಾದ ಈಗ ಪ್ರಪಂಚದ ಮೂರನೆಯ ಒಂದು ಭಾಗದ ಜನರು ಒಪ್ಪಿರುವ ತತ್ವ. ಅದು ಸೋವಿಯತ್ ದೇಶ, ಪೂರ್ವ ಯುರೋಪಿನ ರಾಷ್ಟ್ರಗಳಾದ ಜರ್ಮನ್, ಹೆಮೊಕ್ರಾಟಿಕ್ ರಿಪಬ್ಲಿಕ್ ರುಮೋನಿಯ, ಆಲ್ಬೇನಿಯ, ಬಲ್ಗೇರಿಯ, ಚೆಕೊಸ್ಲೊವಾಕಿಯ, ಯೂಗೊಸ್ಲಾವಿಯ, ಏಷ್ಯದ ರಾಷ್ಟ್ರಗಳಾದ ಉತ್ತರ ಕೋರಿಯ, ಚೀನಾ ವಿಯಟ್‍ನಾಮ್ ಮತ್ತು ಕ್ಯೂಬದಲ್ಲಿ ಆಳುವ ವರ್ಗದ ಸಿದ್ಧಾಂತವಾಗಿದ್ದಿತು.
ಮಾರ್ಕ್ಸ್‌ ಸಮಾಜವಾದಿ ರಾಷ್ಟ್ರದ `ನೀಲಿ ನಕ್ಷೆಯನ್ನೇನೂ ತಯಾರಿಸಲಿಲ್ಲ. ಭವಿಷ್ಯತ್ತಿನಲ್ಲಿ ಏಳಬಹುದಾದ ಪ್ರಶ್ನೆಗಳಿಗೆ ನಿಖರವಾದ ಉತ್ತರಗಳನ್ನೂ ಕೊಡಲಿಲ್ಲ. ಹೀಗೆ ಮಾಡುವುದು ಆತನ ಸಿದ್ಧಾಂತಕ್ಕೆ ವಿರುದ್ಧವಾದುದು. ಹಿಂದೆ ಹೇಳಿದ ಪ್ರತಿಯೊಂದು ರಾಷ್ಟ್ರವೂ ಮಾಕ್ರ್ಸ್‍ನ ಸಿದ್ಧಾಂತವನ್ನು ಒಪ್ಪಿಕೊಂಡಿದ್ದರೂ ಒಂದೊಂದು ತನ್ನ ಸಮಸ್ಯೆಗಳನ್ನು ಬಗೆಹರಿಸುವ ರೀತಿಯಲ್ಲಿ ವ್ಯತ್ಯಾಸ ಉಂಟು. ಸಮಸ್ಯೆಗಳನ್ನು ಅವು ಬಗೆಹರಿಸುವ ರೀತಿಯಲ್ಲಿ ನ್ಯೂನತೆಗಳಿವೆ ಎಂದು ಮಾಕ್ರ್ಸ್‍ವಾದಿ ವಿರೋಧಿಗಳು ಈ ಸಣ್ಣ ಪುಟ್ಟ ವ್ಯತ್ಯಾಸಗಳನ್ನೇ ದೊಡ್ಡದು ಮಾಡಿ ಹೇಳುತ್ತಾರೆ. ಮಾಕ್ರ್ಸ್ ಸಿದ್ಧಾಂತದ ಪ್ರಕಾರ ಪ್ರತಿಯೊಂದು ಸಮಸ್ಯೆಯನ್ನು ವಸ್ತುಸ್ಥಿತಿಗೆ ಅನುಗುಣವಾಗಿ ನಿವಾರಿಸಬೇಕು. ವಿವಿಧ ರಾಷ್ಟ್ರಗಳ ವಸ್ತುಸ್ಥಿತಿಯಲ್ಲಿರುವ ವ್ಯತ್ಯಾಸಗಳೇ ಅವು ತಮ್ಮ ಸಮಸ್ಯೆಗಳನ್ನು ಬಗೆಹರಿಸುವ ರೀತಿಯಲ್ಲಿ ಭಿನ್ನತೆಗಳು ಕಂಡುಬರಲು ಕಾರಣ.
ಇಲ್ಲಿ ಸಮಾಜವಾದ ಇದು ಆಚರಿಸಬಲ್ಲ ಆರ್ಥಿಕ ವ್ಯವಸ್ಥೆಯಾಗಿದೆ ಎನ್ನುವುದನ್ನು ನಾವು ಮುಖ್ಯವಾಗಿ ಗಮನಿಸಬೇಕು. ಸೋವಿಯತ್‍ನಲ್ಲಿ ಸಮಾಜವಾದವನ್ನು ಸ್ಥಾಪಿಸಿ ಆರು ದಶಕಗಳಿಗೂ ಹೆಚ್ಚು ಕಾಲ ಅದನ್ನು ಯಶಸ್ವಿಯಾಗಿ ನಡೆಸಿಕೊಂಡು ಬಂದಿದೆ. ಆಧುನಿಕ ಕಾಲದ ಹಲವು ಅತ್ಯದ್ಭುತಸಾಧನೆಗಳನ್ನು ಈ ರಾಷ್ಟ್ರಗಳು ಮಾಡಿವೆ. ಈ ಸಿದ್ಧಾಂತವನ್ನು ಆಚರಿಸುತ್ತಿರುವ ರಾಷ್ಟ್ರಗಳ ಕೋಟ್ಯಂತರ ಜನಗಳು ಅದಕ್ಕೆ ಬೆಂಬಲ ಕೊಡುತ್ತಿದ್ದಾರೆ. ಬಂಡವಾಳ ರಾಷ್ಟ್ರಗಳಲ್ಲಿ ಮತ್ತು ಅಭಿವೃದ್ಧಿ ಹೊಂದುತ್ತಿರುವ ರಾಷ್ಟ್ರಗಳಲ್ಲಿ ಮಾಕ್ರ್ಸ್‍ವಾದವನ್ನು ಒಪ್ಪಿರುವವರ ಸಂಖ್ಯೆ ದಿನೇ ದಿನೇ ಬೆಳೆಯುತ್ತಿವೆ. ಫ್ರಾನ್ಸ್ ಮತ್ತು ಇಟಲಿಗಳಲ್ಲಿ ಕಮ್ಯೂನಿಸ್ಟ್ ಪಾರ್ಟಿಯು ಬಲು ದೊಡ್ಡ ರಾಜಕೀಯ ಪಕ್ಷ.
ಮಾಕ್ರ್ಸ್‍ವಾದ ಮಾನವ ಸಂಪ್ರದಾಯದಲ್ಲಿಯ ಎಲ್ಲಾ ಪ್ರಗತಿಪರ ಭಾವನೆಗಳು ಮುಂದುವರಿಕೆ. ಹಿಂದೆಯೇ ಹೇಳಿದಂತೆ ಇದರ ಮೂಲಗಳು ಹೆಗಲ್‍ನಲ್ಲಿ ಕೊನೆಗೊಂಡ ತತ್ತ್ವಶಾಸ್ತ್ರದಲ್ಲಿಯೂ ಫ್ರಾನ್ಸಿನ ಮಹಾಕ್ರಾಂತಿಯಲ್ಲಿ ಕೊನೆಗೊಂಡ ಎನ್‍ಲೈಟನ್‍ಮೆಂಟನ (ಅಸ್ತಿತ್ವದಲ್ಲಿರುವ ಸಮಾಜದ ಕೊರತೆಗಳನ್ನು ಒಳ್ಳೆಯದು, ನ್ಯಾಯವಾದದ್ದು, ವೈಜ್ಞಾನಿಕ ಜ್ಞಾನ ಮುಂತಾದ ಭಾವನೆಗಳ ಮೂಲಕ ತೊಡೆದುಹಾಕಲು ಪ್ರಯತ್ನಿಸಿದ ಸಾಮಾಜಿಕ ರಾಜಕೀಯ ಗುಂಪು) ಪ್ರಜಾಸತ್ತಾತ್ಮಕ ಭಾವನೆಗಳಲ್ಲಿಯೂ ಇಂಗ್ಲೆಂಡಿನ ರಾಜಕೀಯ ಅರ್ಥಶಾಸ್ತ್ರದಲ್ಲಿಯೂ ಇವೆ. ಮಾಕ್ರ್ಸ್ ಈ ಮೂರನ್ನು ವೈಜ್ಞಾನಿಕವಾಗಿ ಮುಂದುವರಿಸಿ ತನ್ನ ಸಿದ್ಧಾಂತವನ್ನು ಸ್ಥಾಪಿಸಿದುದು ಬಹಳ ಮುಖ್ಯವಾದುದು. ಇದನ್ನು ಮುಂದುವರೆಸಿದ ರೀತಿಯನ್ನು ತಿಳಿದುಕೊಳ್ಳದೆ ಅವನನ್ನು ಅರ್ಥ ಮಾಡಿಕೊಳ್ಳುವುದಕ್ಕಾಗಲೀ ಇಂದಿನ ಸಮಾಜ ಶಾಸ್ತ್ರದ ಬೆಳವಣಿಗೆಯ ದಿಕ್ಕನ್ನಾಗಲೀ ಅರಿಯಲು ಸಾಧ್ಯವಿಲ್ಲ. ಸಿ. ರೈಟ್ ಮಿಲ್ಸ್ ಹೇಳಿರುವಂತೆ ಮಾಕ್ರ್ಸ್‍ವಾದವನ್ನು ಅಲ್ಲಗಳೆಯುವವರು ತಮ್ಮ ಶಾಸ್ತ್ರಗಳ ಅಭಿಜಾತ ತತ್ವಗಳನ್ನು ಅಲ್ಲಗಳೆಯುತ್ತಾರೆ. ಇದು ಮಾಕ್ರ್ಸವಾದವನ್ನು ಗಣನೆಗೆ ತೆಗೆದುಕೊಳ್ಳದೆ ಅಲ್ಲಗಳೆದರೆ ಅದು ಕೇವಲ ಅಂಧಾಭಿಮಾನ.
ಒಂದು ಶತಮಾನಕ್ಕೂ ಹೆಚ್ಚು ಕಾಲ ಸ್ವಾತಂತ್ರ್ಯ ಮತ್ತು ನ್ಯಾಯಕ್ಕಾಗಿ ಹೋರಾಡುವವರಿಗೆ ಮಾಕ್ರ್ಸ್‍ವಾದ ಒಂದು ಶಕ್ತಿಯುತವಾದ ಅಸ್ತ್ರವಾಗಿದೆ. ಇಂದಿನ ಪ್ರಪಂಚದಲ್ಲಿ ಅರ್ಥವತ್ತಾದ ಬದಲಾವಣೆಯನ್ನು ಉಂಟುಮಾಡಿದ ಚಳುವಳಿಯ ನಾಯಕರು ಮಾಕ್ರ್ಸ್‍ವಾದದಿಂದ ಪ್ರಭಾವಯುತರಾದವರು. ಇದಕ್ಕೆ ವಿರುದ್ಧವಾಗಿ ಎಲ್ಲೆಲ್ಲಿ ರಾಜಕೀಯ ಚಳುವಳಿ ಮುಗ್ಗರಿಸಿದೆಯೋ ಅಲ್ಲೆಲ್ಲ ಸರಿಯಾದ ತತ್ವದ ಅಭಾವವೇ ಅದಕ್ಕೆ ಕಾರಣ. ಹೋವಾರ್ಡ್ ಸೆಲ್ಸಾಮ್ ಹೇಳಿರುವಂತೆ ಸಾಕ್ರೆಟಿಸ್ ನಿನ್ನನ್ನು ನೀನು ತಿಳಿ, ಎಂದು ಹೇಳಿ ಪ್ರಸಿದ್ಧನಾದ. ಮಾಕ್ರ್ಸ್ `ನಿನ್ನ ಸಮಾಜವನ್ನು ನೀನು ತಿಳಿ ಎಂದು ಹೇಳಿ ಪ್ರಸಿದ್ಧನಾಗಿದ್ದಾನೆ.
ಉಲ್ಲೇಖ
ವರ್ಗ:ರಾಜಕೀಯ ತತ್ವಗಳು
ರಿಚರ್ಡ್ ಎಫ್. ಹೆಕ್, ಎಚಿ ನೆಗಿಶಿ ಹಾಗೂ ಅಕಿರಾ ಸುಝುಕಿ
thumb|right|250px|'ಪ್ರೊ. ರಿಚರ್ಡ್ ಎಫ್. ಹೆಕ್, ಪ್ರೊ. ಎಚಿ ನೆಗಿಶಿ ಹಾಗೂ ಪ್ರೊ. ಅಕಿರಾ ಸುಝುಕಿ' ಪ್ರೊ. Richard Fred Heck (born August 15,1931), ಪ್ರೊ. Ei-ichi Negishi, (born July 14, 1935) ಮತ್ತು, ಪ್ರೊ.Akira Suzuki (born September 12, 1930) 'ವಿದ್ಯುನ್ಮಾನ' ಹಾಗೂ 'ಔಷಧಿ ತಯಾರಿಕೆ'ಯಲ್ಲಿ ಬಳಕೆಯಾಗುವ ರಾಸಾಯನಿಕ ವಿಧಾನವೊಂದನ್ನು ಅಭಿವೃದ್ಧಿ ಪಡಿಸಿದ್ದಕ್ಕಾಗಿ, ಅಂದರೆ, 'ಅರ್ಗಾನಿಕ್‌ ವ್ಯವಸ್ಥೆಯಲ್ಲಿ ವೇಗವರ್ಧಕವಾಗಿ ಕಾರ್ಯನಿರ್ವಹಿಸುವ ಪಲ್ಲೇಡಿಯಂ'ನ್ನು ಅಭಿವೃದ್ಧಿ ಪಡಿಸಿದ್ದಕ್ಕಾಗಿ, "೨೦೧೦ ರ ಸಾಲಿನ ರಸಾಯನ ಶಾಸ್ತ್ರ ವಿಭಾಗದ ನೊಬೆಲ್‌ ಪ್ರಶಸ್ತಿ"ಯನ್ನು ಅಮೆರಿಕದ "ಪ್ರೊ. ರಿಚರ್ಡ್‌ ಎಫ್. ಹೆಕ್‌ ಹಾಗೂ, ಪ್ರೊ. ಎಚಿ ನೆಗಿಶಿ ಮತ್ತು ಜಪಾನಿನ ಸಂಶೋಧಕರಾದ "ಪ್ರೊ. ಅಕಿರಾ ಸುಝುಕಿ" ಯವರು, ಪ್ರಶಸ್ತಿಯ '೧.೫ ಮಿಲಿಯನ್ ಡಾಲರ್ ಹಣ'ವನ್ನು ಜಂಟಿಯಾಗಿ ಹಂಚಿಕೊಂಡಿದ್ದಾರೆ. "ಸ್ಟಾಕ್‌ಹೋಮ್‌" ನ, "ರಾಯಲ್‌ ಸ್ವೀಡಿಷ್‌ ಅಕಾಡೆಮಿ ಆಫ್‌ ಸೈನ್ಸ್‌," ಹೇಳಿಕೆಯ ಪ್ರಕಾರ, ಈ ಮೂವರೂ ನೋಬೆಲ್ ಪ್ರಶಸ್ತಿಗೆ ಭಾಜನರಾಗಿದ್ದಾರೆ. ಈ ಪದ್ಧತಿಯಲ್ಲಿ ಬಳಸಲಾಗುವ 'ಇಂಗಾಲ', 'ನಿಸರ್ಗದಲ್ಲಿ ದೊರೆಯುವ ಇಂಗಾಲದ ಅಣುಗಳಷ್ಟೇ ಕ್ಲಿಷ್ಟಪ್ರಕಾರದವಾಗಿವೆ'.
ಪ್ರೊ. ರಿಚರ್ಡ್ ಎಫ್ ಹೆಕ್
೧೯೩೧ ರಲ್ಲಿ ಜನ್ಮಿಸಿದ, 'ಪ್ರೊ. ರಿಚರ್ಡ್ ಹೆಕ್' ರವರು, ಅಮೆರಿಕ ಸಂಯುಕ್ತಸಂಸ್ಥಾನದ "ಡೆಲವೆರ್ ವಿಶ್ವವಿದ್ಯಾಲಯ ದ ಎಮಿರಿಟಸ್ ಪ್ರೊಫೆಸರ್" ಆಗಿ ಕೆಲಸಮಾಡುತ್ತಿದ್ದರು.
ಪ್ರೊ. ಎಚಿ ನೆಗಿಶಿ
'ಪ್ರೊ. ಎಚಿ ನೆಗಿಶಿ'ಯವರು, ಜುಲೈ,೧೪, ೧೯೩೫ ರಲ್ಲಿ ಜಪಾನ್ ನ "ಚಾಂಗ್ ಚುನ್" ಲ್ಲಿ ಜನಿಸಿದರು. ಆಗ ಅದು ಜಪಾನ್ ದೇಶದ ಆಧಿಪತ್ಯದಲ್ಲಿದ್ದ, 'ಮಂಚುಕೋ'ವಲಯದ ರಾಜಧಾನಿಯಾಗಿತ್ತು. ಈಗ ಅದು ಚೈನದ 'ಜಿಲಿನ್' ನ ರಾಜಧಾನಿಯಾಗಿದೆ. ೧೯೫೮ ರಲ್ಲಿ ಟೋಕಿಯೋ ವಿಶ್ವವಿದ್ಯಾಲಯದ ಪದವಿಗಳಿಸಿದರು. 'ತೇಜಿನ್'ನಲ್ಲಿ ತರಪೇತಿಪಡೆದರು. ಆದರೆ ಅವರ ವೃತ್ತಿಜೀವನವೆಲ್ಲಾ 'ಅಮೆರಿಕದ ಪರ್ಡ್ಯೂ ವಿಶ್ವವಿದ್ಯಾಲಯ'ದಲ್ಲೇ ಕಳೆದರು. ೧೯೬೩ ರಲ್ಲಿ ಅವರು ಅಮೆರಿಕಕ್ಕೆ ಹೋಗಿ ಪೆನ್ಸಿಲ್ವೇನಿಯ ವಿಶ್ವವಿದ್ಯಾಲಯದಲ್ಲಿ 'ಪಿ.ಎಚ್.ಡಿ ಪದವಿ',ಯನ್ನು 'ಪ್ರೊ. ಅಲೆನ್ ಆರ್. ಡೆ'ರವರ ಹತ್ತಿರ ಕೆಲಸಮಾಡಿ ಗಳಿಸಿದರು. ೧೯೬೬ ರಲ್ಲಿ 'ಪರ್ಡ್ಯೂ ವಿಶ್ವವಿದ್ಯಾಲಯ' ದಲ್ಲಿ ಪದವಿ ನಂತರದ, ಸಂಶೋಧಕರಾಗಿ, ಕೆಲಸಮಾಡಿ, ೧೯೬೮ ರಲ್ಲಿ ಸಹಾಯಕ ಪ್ರಾಧ್ಯಾಪಕರಾದರು, ನೋಬೆಲ್ ಪ್ರಶಸ್ತಿವಿಜೇತ 'ಹರ್ಬರ್ಟ್ ಸಿ. ಬ್ರೌನ್' ರೊಟ್ಟಿಗೆ ಕೆಲಸಮಾಡಿದರು. ೧೯೭೨ ರಲ್ಲಿ, 'ಸಿರಾಕ್ಯುಸ್ ವಿಶ್ವವಿದ್ಯಾಲಯ'ದಲ್ಲಿ, ಸಹಾಯಕ ಪ್ರಾಧ್ಯಾಪಕ-ವೃತ್ತಿಗೆ ಸೇರಿದರು. ೧೯೭೯ ರಲ್ಲಿ ಪ್ರಾಧ್ಯಾಪಕರಾಗಿ ಬಡ್ತಿಪಡೆದರು. ನಂತರ ಅದೇ ವರ್ಷದಲ್ಲಿ ಅವರು 'ಪರ್ಡ್ಯೂ ವಿಶ್ವವಿದ್ಯ್ಆಲಯಕ್ಕೆ ಮತ್ತಿ ಹೋಗಿ ಸೇರಿಕೊಂಡರು. ಸನ್ ೨೦೦೦ ನಲ್ಲಿ, 'ರಾಯಲ್ ಸೊಸೈಟಿ ಆಫ್ ಕೆಮಿಸ್ಟ್ರಿ'ಯ ವತಿಯಿಂದ, 'ಸರ್ ಎಡ್ವರ್ಡ್ ಫ್ರಾಂಕ್ ಲ್ಯಾಂಡ್ ಪ್ರಶಸ್ತಿ'ಯನ್ನು ಗಳಿಸಿದರು. 'ಸನ್ ೨೦೧೦ ರಲ್ಲಿ (organopalladium chemistry) ವಿಭಾಗದಲ್ಲಿ, 'ರಸಾಯನ ಶಾಸ್ತ್ರದ ನೋಬೆಲ್ ಪಾರಿತೋಷಕ'ವನ್ನು ಗಳಿಸಿದ್ದಾರೆ. ಸದ್ಯದಲ್ಲಿ ಅವರು, ಅಮೆರಿಕ ಸಂಯುಕ್ತಸಂಸ್ಥಾನದ 'ಇಂಡಿಯಾನಾ ರಾಜ್ಯದ ಲಫಯೆಟ್' ನಲ್ಲಿರುವ, "ಪರ್ಡ್ಯೂ ವಿಶ್ವವಿದ್ಯಾಲಯ" ದಲ್ಲಿ ಕಾರ್ಯರಥರಾಗಿದ್ದಾರೆ. [ಬದಲಾಯಿಸಿ]
ಪ್ರೊ. ಅಕಿರಾ ಸುಝುಕಿ
೧೯೩೦ ರಲ್ಲಿ ಜನಿಸಿದ, 'ಪ್ರೊ. ಅಕಿರಾ ಸುಝುಕಿ'ಯವರು, ಜಪಾನ್ ದೇಶದ 'ಸಪ್ಪರೋ' ನಲ್ಲಿರುವ "ಹೊಕೈಡೋ ವಿಶ್ವವಿದ್ಯಾಲಯ"ದಲ್ಲಿ ಎಮಿರೆಟರ್ ಪ್ರೊಫೆಸರ್ ಆಗಿ ಸೇವೆ ಸಲ್ಲಿಸುತ್ತಿದ್ದಾರೆ.
ವರ್ಗ:ರಸಾಯನಶಾಸ್ತ್ರದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕುಂದಗನ್ನಡ
ಕುಂದಗನ್ನಡ ಅಥವಾ ಕುಂದಾಪ್ರ ಕನ್ನಡ ಉಡುಪಿ ಜಿಲ್ಲೆಯ ಕುಂದಾಪುರ ತಾಲೂಕಿನಲ್ಲಿ ಮಾತನಾಡುವ ಕನ್ನಡದ ಒಂದು ಶೈಲಿಯ ಹೆಸರು. ಕರ್ನಾಟಕದಲ್ಲಿ ಪ್ರಾದೇಶಿಕ ಲಕ್ಷಣಕ್ಕೆ ಅನುಗುಣವಾಗಿ ಕನ್ನಡವನ್ನು ಹಲವು ರೀತಿಯಲ್ಲಿ, ಸುಲಭವಾಗುವಂತೆ ಉಪಯೋಗಿಸುತ್ತಾರೆ. ಹಾಗೆಯೇ ಕುಂದಾಪುರ, ಬ್ರಹ್ಮಾವರ, ಬೈಂದೂರು ,ಹೆಬ್ರಿ ತಾಲೂಕಿನಲ್ಲಿ ಬಳಸಲಾಗುವ ಕನ್ನಡದ ಒಂದು ಉಪಭಾಷೆ ಅಥವಾ ವಿಶಿಷ್ಟ ಶೈಲಿಯ ಕನ್ನಡವೇ ಕುಂದಾಪುರ ಕನ್ನಡ. ಕೋಟದ ಬ್ರಾಹ್ಮಣರು ಕೂಡ ಈ ಶೈಲಿಯನ್ನು ಉಪಯೋಗಿಸುವುದರಿಂದ ಇದನ್ನು ಕೋಟಕನ್ನಡ ಎಂದೂ ಸಹ ಕರೆಯುತ್ತಾರೆ.
ಹೊರಸಂಪರ್ಕ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ವಿಸ್ತರಿಸಿದ ಲೇಖನ
ಮಣಿ
right|thumb|292x292px|ಮಣಿಗಳು ಮಣಿಯು ನಾನಾಬಗೆಯ ಆಕಾರಗಳು ಮತ್ತು ಗಾತ್ರದಲ್ಲಿ ರೂಪಿಸಲಾದ ಚಿಕ್ಕ, ಅಲಂಕಾರಿಕ ವಸ್ತು. ಇವುಗಳನ್ನು ಕಲ್ಲು, ಮೂಳೆ, ಚಿಪ್ಪು, ಗಾಜು, ಪ್ಲಾಸ್ಟಿಕ್, ಕಟ್ಟಿಗೆ ಅಥವಾ ಮುತ್ತಿನಂತಹ ವಸ್ತುವಿನಿಂದ ರೂಪಿಸಲಾಗುತ್ತದೆ ಮತ್ತು ಇವುಗಳನ್ನು ದಾರದಲ್ಲಿ ಪೋಣಿಸಲು ಸಣ್ಣ ರಂಧ್ರವನ್ನು ಮಾಡಿರುತ್ತರೆ. ಮಣಿಗಳು ಗಾತ್ರದಲ್ಲಿ ೧ ಮಿಲಿಮೀಟರ್‌ಗಿಂತ ಚಿಕ್ಕ ಗಾತ್ರದಿಂದ ಹಿಡಿದು ೧ ಸೆಂಟಿಮೀಟರ್‌ಗಿಂತ ಹೆಚ್ಚಿನ ವ್ಯಾಸದವರೆಗೆ ವ್ಯಾಪಿಸುತ್ತವೆ. ಸರಿಸುಮಾರು ೧೦೦,೦೦೦ ವರ್ಷಗಳಷ್ಟು ಹಳೆಯದಾದ ನಾಸಾರಿಯಸ್ ಕಡಲ ಬಸವನ ಹುಳು ಚಿಪ್ಪುಗಳಿಂದ ತಯಾರಿಸಲಾದ ಜೋಡಿಮಣಿಗಳು ಪರಿಚಿತವಾದ ಆಭರಣಗಳ ಅತ್ಯಂತ ಮುಂಚಿನ ಉದಾಹರಣೆಗಳೆಂದು ಭಾವಿಸಲಾಗಿದೆ. ಮಣಿಗೆಲಸವು ಮಣಿಗಳಿಂದ ವಸ್ತುಗಳನ್ನು ತಯಾರಿಸುವ ಕಲೆ ಅಥವಾ ಕೌಶಲವಾಗಿದೆ. ಮಣಿಗಳನ್ನು ವಿಶೇಷೀಕೃತ ದಾರದಿಂದ ಒಟ್ಟಾಗಿ ಹೆಣೆಯಬಹುದು, ದಾರ ಅಥವಾ ಮೃದು, ಮೆತುವಾದ ತಂತಿಯಲ್ಲಿ ಪೋಣಿಸಬಹುದು, ಅಥವಾ ಒಂದು ಮೇಲ್ಮೈಗೆ (ಉದಾ. ಬಟ್ಟೆ, ಜೇಡಿಮಣ್ಣು) ಅಂಟಿಸಬಹುದು.
ಉಲ್ಲೇಖಗಳು
ವರ್ಗ:ಕರಕೌಶಲ ವಸ್ತುಗಳು
ಮೈಕ್ರೊನೇಷ್ಯದ ಸಂಯುಕ್ತ ರಾಜ್ಯಗಳು
ಮೈಕ್ರೊನೇಷ್ಯದ ಸಂಯುಕ್ತ ರಾಜ್ಯಗಳು ಶಾಂತ ಮಹಾಸಾಗರದಲ್ಲಿನ ಒಂದು ರಾಷ್ಟ್ರ. ಈ ದೇಶವು ಮೈಕ್ರೊನೇಷ್ಯ ಪ್ರದೇಶದಲ್ಲಿ ಹರಡಿದುವ ನೂರಾರು ಸಣ್ಣ ದ್ವೀಪಗಳನ್ನು ಒಳಗೊಂಡಿದೆ.
ರೇಯಾನ್
ರೇಯಾನ್ ಇದು ಒಂದು ತಯಾರಿಸಲ್ಪಟ್ಟ ಪುನಃ ಅಸ್ತಿತ್ವಕ್ಕೆ ಬರಲ್ಪಟ್ಟ ಸೆಲ್ಯುಲೋಸ್ ಫೈಬರ್ ಆಗಿದೆ. ಇದು ಸ್ವಾಭಾವಿಕವಾಗಿ ಸಂಭವಿಸುವ ಪಾಲಿಮರ್‌ಗಳಿಂದ ಉತ್ಪಾದಿಸಲ್ಪಡುವ ಕಾರಣದಿಂದ, ಇದು ಒಂದು ನಿಜವಾದ ಸಂಶ್ಲೇಷಿತ ಫೈಬರ್ ಕೂಡ ಅಲ್ಲ ಅಥವಾ ಒಂದು ಸ್ವಾಭಾವಿಕ ಫೈಬರ್ ಕೂಡ ಅಲ್ಲ; ಇದು ಒಂದು ಅರೆ-ಸಂಶ್ಲೇಷಿತ ಅಥವಾ ಕೃತಕ ಫೈಬರ್ ಆಗಿದೆ. ರೇಯಾನ್ ಇದು ಬಟ್ಟೆ ಉದ್ಯಮದಲ್ಲಿ ವಿಸ್ಕೋಸ್ ರೇಯಾನ್ ಮತ್ತು ಆರ್ಟ್ ಸಿಲ್ಕ್  ಹೆಸರುಗಳಿಂದ ತಿಳಿಯಲ್ಪಡುತ್ತದೆ. ಇದು ಸಾಮಾನ್ಯವಾಗಿ ತನಗೆ ಪ್ರಕಾಶಮಾನವಾದ ಮೆರಗನ್ನು ಪಡೆದುಕೊಳ್ಳುವ ಒಂದು ಹೆಚ್ಚಿನ ಲಸ್ಟರ್ ಗುಣಮಟ್ಟವನ್ನು ಹೊಂದಿದೆ.
ರೇಯಾನ್‌ನ ಉಪಯೋಗಗಳು
ಕೆಲವು ಪ್ರಮುಖ ರೇಯಾನ್ ಫೈಬರ್‌ಗಳು ಉಡುಪುಗಳು (ಅಂದರೆ ಬ್ಲೌಸ್‌ಗಳು, ಡ್ರೆಸ್‌ಗಳು, ಜಾಕೇಟ್‌ಗಳು, ಲಿಂಗರೇಗಳು, ಲೈನಿಂಗ್‌ಗಳು, ಸ್ಕಾರ್ವ್‌ಗಳು, ಸೂಟ್‌ಗಳು, ಕುತ್ತಿಗೆ ಪಟ್ಟಿಗಳು, ಟೊಪ್ಪಿಗಳು, ಸಾಕ್‌‍ಗಳು), ಜಿಪ್ಪೋ ಲೈಟರ್‌ಗಳನ್ನು ತುಂಬಿಸುವಲ್ಲಿ, ಫರ್ನಿಶಿಂಗ್‌ಗಳಲ್ಲಿ (ಅಂದರೆ ಬೆಡ್‌ಸ್ಪ್ರೆಡ್‌ಗಳು, ಬೆಡ್‌ಶೀಟ್‌ಗಳು, ಬ್ಲಾಂಕೆಟ್‌ಗಳು, ಕಿಟಕಿಯ ಪರದೆಗಳು, ಮೆತ್ತನೆಯ ದಿಂಬುಗಳು, ಸ್ಲಿಪ್‌ಕವರ್‌ಗಳು), ಉದ್ದಿಮೆಯ ಬಳಕೆಗಳು (ಅಂದರೆ ವೈದ್ಯಕೀಯ ಶಸ್ತ್ರಚಿಕಿತ್ಸೆ ಉಪಕರಣಗಳು, ನೇಯಲ್ಪಟ್ಟಿಲ್ಲದ ಉತ್ಪನ್ನಗಳು, ಟೈರ್ ಕಾರ್ಡ್), ಮತ್ತು ಇತರ ಬಳಕೆಗಳು (ಯಾರ್ನ್, ಫೆಮಿನಿನ್ ಹೈಜಿನ್ ಉತ್ಪನ್ನಗಳು, ಡೈಪರ್‌ಗಳು, ಟವೆಲ್‌ಗಳು) ಮುಂತಾದವುಗಳನ್ನು ಒಳಗೊಳ್ಳುತ್ತವೆ. ರೇಯಾನ್ ಇದು ಕಾರ್ಬನ್ ಫೈಬರ್‌ನ ಉತ್ಪಾದನೆಯಲ್ಲಿನ ಪಮುಖವಾದ ಪೂರಕ ವಸ್ತುವಾಗಿದೆ.
೨೦೧೦ ರ ಮೊದಲ ಭಾಗದಲ್ಲಿ, ಆರು ಪ್ರಮುಖ ಉತ್ಪಾದಕರು ಪರಿಸರದ ಬಗ್ಗೆ-ಕಾಳಜಿಯನ್ನು ಹೊಂದಿರುವ ಗ್ರಾಹಕರನ್ನು ತೃಪ್ತಿಪಡಿಸುವ ಉದ್ದೇಶದಿಂದ ರೇಯಾನ್ ಉತ್ಪನ್ನಗಳನ್ನು ತಪ್ಪಾಗಿ "ಬಾಂಬೂ" ಎಂಬುದಾಗಿ ತಪ್ಪು ಗುರುತುಪಟ್ಟಿಯನ್ನು ಅಂಟಿಸಿ ಮಾರಾಟ ಮಾಡುತ್ತಿದ್ದಾರೆ ಎಂಬುದಾಗಿ ಯು.ಎಸ್. ಫೆಡರಲ್ ಟ್ರೇಡ್ ಕಮಿಷನ್ (ಸಂಯುಕ್ತ ವ್ಯಾಪಾರ ಮಂಡಳಿ) ಇದು ಹಲವಾರು ಸಗಟು ವ್ಯಾಪಾರಿಗಳನ್ನು ಎಚ್ಚರಿಸಿತು. ರೇಯಾನ್ ಬಾಂಬೂ (ಬಿದಿರು) ಅನ್ನು ಕಚ್ಚಾ ವಸ್ತುವನ್ನಾಗಿ ಬಳಸಿಕೊಂಡು ಉತ್ಪಾದಿಸಬಹುದಾಗಿದೆ, ಮತ್ತು ಎರಡನ್ನೂ ಕೂಡ ಒಂದೇ ರೀತಿಯ ಉಡುಪು ತಯಾರಿಕೆಗೆ ಬಳಸಬಹುದಾಗಿದೆ (ಸ್ವಾಭಾವಿಕ ಬಿದಿರು ಹೆಚ್ಚು ಮೃದುವಾಗಿಲ್ಲದಿದ್ದರೂ ಕೂಡ), ಆ ನಂತರದಲ್ಲಿ ರೇಯಾನ್ ರಾಸಾಯನಿಕ ಸಂಸ್ಕರಣೆಯ ಮೂಲಕ ಬಿದಿರಿನಿಂದ ಬೇರ್ಪಡಲ್ಪಟ್ಟಿತು, ಆ ನಂತರದಲ್ಲಿ ಅವೆರಡು ಪೂರ್ತಿಯಾಗಿ ಬೇರ್ಪಟ್ಟ ವಸ್ತುಗಳಾಗಿವೆ.
ನೈಟ್ರೋಸೆಲ್ಯುಲೋಸ್
ನೈಟ್ರೋಸೆಲ್ಯುಲೋಸ್ ಇದು ಜೈವಿಕ ದ್ರಾವಕಗಳಲ್ಲಿ ಅಂದರೆ ಈಥರ್ ಮತ್ತು ಆಸಿಟೋನ್‌ಗಳಲ್ಲಿ ಕರಗುವಂತಹ ವಸ್ತುವಾಗಿದೆ ಎಂಬುದು ಸತ್ಯ ಸಂಗತಿಯು ಜಾರ್ಜ್ಸ್ ಔಡೆಮರ್ಸ್‌ಗೆ ಸುಮಾರು ೧೮೫೫ ಸಮಯದಲ್ಲಿ ಮೊದಲ "ಕೃತಕ ಸಿಲ್ಕ್" ಅನ್ನು ಅಭಿವೃದ್ಧಿಗೊಳಿಸುವುದಕ್ಕೆ ಸಹಾಯ ಮಾಡಿತು, ಆದರೆ ಈ ವಿಧಾನವು ವಾಣಿಜ್ಯ ಬಳಕೆಗೆ ಅಪ್ರಾಯೋಗಿಕವಾಗಿದೆ. ವಾಣಿಜ್ಯ ಉತ್ಪಾದನೆಯು ೧೮೯೧ ರಲ್ಲಿ ಪ್ರಾರಂಭವಾಗಲ್ಪಟ್ಟಿತು, ಆದರೆ ಅದರ ಫಲಿತಾಂಶವು ಸುಲಭವಾಗಿ ದಹ್ಯವಾಗುವಂತದ್ದಾಗಿತ್ತು, ಮತ್ತು ಅದು ಆಸಿಟೇಟ್ ಅಥವಾ  ಕ್ಯೂಪ್ರಮೋನಿಯಮ್ ರೇಯಾನ್‌ಗಿಂತ ಹೆಚ್ಚು ವೆಚ್ಚದಾಯಕವಾಗಿತ್ತು. ಇದರ ಕಾರಣದಿಂದಾಗಿ, I ನೆಯ ಜಾಗತಿಕ ಯುದ್ಧಕ್ಕೂ ಮುಂಚೆ ಉತ್ಪಾದನೆಯು ಸ್ಥಗಿತಗೊಳ್ಳಲ್ಪಟ್ಟಿತು, ಉದಾಹರಣೆಗೆ ೧೯೧೨ ರಲ್ಲಿ ಜರ್ಮನಿಯಲ್ಲಿ ಸ್ಥಗಿತಗೊಳ್ಳಲ್ಪಟ್ಟಿತು. ಸಂಕ್ಷಿಪ್ತವಾಗಿ ಇದು "ಮದರ್-ಇನ್-ಲಾ-ಸಿಲ್ಕ್" ಎಂಬುದಾಗಿ ಕರೆಯಲ್ಪಟ್ಟಿತು.
ನಾಥನ್ ರೊಸೆನ್‌ಸ್ಟೈನ್‌ನು ಸ್ಪನೈಜ್ ಪ್ರಕ್ರಿಯೆಯನ್ನು ಸಂಶೋಧಿಸಿದನು, ಅದರ ಮೂಲಕ ಅವನು ರೇಯನ್ ಅನ್ನು ಒಂದು ಗಡಸು ಫೈಬರ್‌ನಿಂದ ಒಂದು ಉಡುಪಾಗಿ ಬದಲಾವಣೆ ಮಾಡಿದನು. ಇದು ರೇಯನ್ ಅನ್ನು ಬಟ್ಟೆ ಉದ್ಯಮಗಳಲ್ಲಿ ಒಂದು ಜನಪ್ರಿಯ ಕಚ್ಚಾ ವಸ್ತುವಾಗಿ ಬದಲಾಗುವಂತೆ ಮಾಡಿತು.
ಆಸಿಟೇಟ್ ವಿಧಾನ
ಪೌಲ್ ಶ್ಚುಟ್ಜೆನ್‌ಬರ್ಗರ್‌ನು ಸೆಲ್ಯುಲೋಸ್ ಇದು ಆಸಿಟಿಕ್ ಅನ್‌ಹೈಡ್ರೈಡ್ ಜೊತೆಗೆ ಸೆಲ್ಯುಲೋಸ್ ಆಸಿಟೇಟ್ ಅನ್ನು ಉತ್ಪಾದನೆ ಮಾಡುವುದಕೆ ಪ್ರತಿಕ್ರಿಯಿಸುತ್ತದೆ ಎಂಬುದಾಗಿ ಸಂಶೋಧನೆಯನ್ನು ಮಾಡಿದನು. ಟ್ರೈಆಸಿಟೇಟ್ ಇದು ಕೇವಲ ಕ್ಲೋರೋಫಾರ್ಮ್‌ನಲ್ಲಿ ಮಾತ್ರ ಕರಗುತ್ತದೆ, ಮತ್ತು ಇದು ವಿಧಾನವನ್ನು ತುಂಬಾ ವೆಚ್ಚದಾಯಕವನ್ನಾಗಿ ಮಾಡುತ್ತದೆ. ಹೈಡ್ರೋಲೈಡ್ ಸೆಲ್ಯುಲೋಸ್ ಆಸಿಟೇಟ್ ಇದು ಹೆಚ್ಚು ಧ್ರುವೀಯವಾಗಿರುವ ದ್ರಾವಕಗಳಲ್ಲಿ ಅಂದರೆ ಆಸಿಟೋನ್‌ಗಳಲ್ಲಿ ಕರಗುತ್ತದೆ ಎಂಬ ಸಂಶೋಧನೆಯು ಸೆಲ್ಯುಲೋಸ್ ಆಸಿಟೇಟ್ ಫೈಬರ‍್ಗಳ ಉತ್ಪಾದನೆಯನ್ನು ಕಡಿಮೆ ವೆಚ್ಚದಾಯಕ ಮತ್ತು ಪರಿಣಾಮಕಾರಿಯನ್ನಾಗಿ ಮಾಡಿತು.
ಕ್ಯುಪ್ರಮೋನಿಯಮ್ ವಿಧಾನ
ಜರ್ಮನಿಯ ರಸಾಯನಶಾಸ್ತ್ರಜ್ಞ ಎಡೌರ್ಡ್ ಶ್ಚ್ವೈಜರ್‌ನು ಟೆಟ್ರಾಅಮಿನೆಕೊಪ್ಪರ್ ಡಿಹೈಡ್ರಾಕ್ಸೈಡ್ ಸೆಲ್ಯುಲೋಸ್ ಅನ್ನು ಕರಗಿಸಬಲ್ಲದು ಎಂಬ ಅಂಶವನ್ನು ಸಂಶೋಧಿಸಿದನು. ಮ್ಯಾಕ್ಸ್ ಫ್ರೆಮರಿ ಮತ್ತು ಜೋಹಾನ್ ಅರ್ಬನ್ ಇವರುಗಳು ೧೮೯೭ ರಲ್ಲಿ ಲೈಟ್ ಬಲ್ಬ್‌ಗಳಲ್ಲಿ ಬಳಸುವ ಉದ್ದೇಶದಿಂದ ಕಾರ್ಬನ್ ಫೈಬರ್‌ಗಳನ್ನು ಉತ್ಪತ್ತಿ ಮಾಡುವುದಕ್ಕೆ ಒಂದು ವಿಧಾನವನ್ನು ಅಭಿವೃದ್ಧಿಗೊಳಿಸಿದರು. ಬಟ್ಟೆ ಉದ್ಯಮಗಳಿಗಾಗಿ ರೇಯಾನ್‌ನ ಉತ್ಪಾದನೆಯು ೧೮೯೯ ರಲ್ಲಿ ಒಬೆರ್ಬ್ರುಕ್‌ನಲ್ಲಿನ ವೆರೈನಿಗ್ಟೆ ಗ್ಲಾಂಜ್ಸ್ಟೋಫಾಬ್ರಿಕನ್ ಎಜಿ ಯಲ್ಲಿ ಪ್ರಾರಂಭವಾಗಲ್ಪಟ್ಟಿತು,  ೧೯೦೪ ರಲ್ಲಿನ ಜೆ.ಪಿ. ಬೆಂಬೆರ್ಗ್ ಎಜಿಯಿಂದ ಮಾಡಲ್ಪಟ್ಟ ಸುಧಾರಣೆಯು ಕೃತಕ ಸಿಲ್ಕ್ ಅನ್ನು ನಿಜವಾದ ಸಿಲ್ಕ್‌ಗೆ ಹೋಲಿಸಿ ನೋಡಬಹುದಾದ ಒಂದು ಉತ್ಪನ್ನವನ್ನಾಗಿ ಮಾಡಿತು.
ವಿಸ್ಕೋಸ್ ವಿಧಾನ
ಅಂತಿಮವಾಗಿ, ೧೮೯೪ ರಲ್ಲಿ, ಇಂಗ್ಲೀಷ್ ರಸಾಯನಶಾಸ್ತ್ರಜ್ಞ ಚಾರ್ಲ್ಸ್ ಫ್ರೆಡರಿಕ್ ಕ್ರಾಸ್, ಮತ್ತು ಅವನ ಸಹೋದ್ಯೋಗಿಗಳಾದ ಎಡ್‌ವರ್ಡ್ ಜಾನ್ ಬೆವೆನ್, ಮತ್ತು ಕ್ಲೇಯಟನ್ ಬೀಡ್ಲ್ ತಮ್ಮ ಕೃತಕ ಸಿಲ್ಕ್‌ನ ಉತ್ಪಾದನೆಯ ಹಕ್ಕು ಸ್ವಾಮ್ಯವನ್ನು ಪಡೆದುಕೊಂಡರು, ಅವರು ಅದನ್ನು "ವಿಸ್ಕೋಸ್" ಎಂಬುದಾಗಿ ನಾಮಕರಣ ಮಾಡಿದರು, ಏಕೆಂದರೆ ಮೂಲ ಪರಿಸ್ಥಿತಿಗಳಲ್ಲಿ ಕಾರ್ಬನ್ ಡೈಸಲ್ಫೈಡ್‌ ಮತ್ತು ಸೆಲ್ಯುಲೋಸ್‌ನ ಪ್ರತಿಕ್ರಿಯಾ ಉತ್ಪನ್ನಗಳು ಎಕ್ಸೆಂಥೇಟ್‌ನ ಒಂದು ಹೆಚ್ಚಿನ ವಿಸ್ಕೋಸ್ ವಿಲಯನವನ್ನು ನೀಡಿದವು. ಮೊದಲ ವಾಣಿಜ್ಯ ವಿಸ್ಕೋಸ್ ರೇಯಾನ್ ಯುಕೆ ಕಂಪನಿ ಕೌರ್ಟೌಲ್ಡ್ಸ್ ಫೈಬರ್‌ನಿಂದ ೧೯೦೫ ರಲ್ಲಿ ಉತ್ಪಾದಿಸಲ್ಪಟ್ಟಿತು. ಅವ್ಟೆಕ್ಸ್ ಫೈಬರ್ಸ್ ಸ್ಥಾಪನೆಗೊಂಡ ನಂತರದಿಂದ ೧೯೧೦ ರಲ್ಲಿ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಅವುಗಳ ಉತ್ಪನ್ನಗಳನ್ನು ಮಾರಾಟ ಮಾಡಲು ಪ್ರಾರಂಭಿಸಿದವು. "ರೇಯಾನ್" ಎಂಬ ಹೆಸರು ೧೯೨೪ ರಲ್ಲಿ ಅಳವಡಿಸಿಕೊಳ್ಳಲ್ಪಟ್ಟಿತು, ವಿಸ್ಕೋಸ್ ಜೈವಿಕ ದ್ರವವು ರೇಯಾನ್ ಮತ್ತು ಸೆಲ್‌ಫೋನ್ ಈ ಎರಡನ್ನೂ ಮಾಡುವುದಕ್ಕೆ ಬಳಸಲ್ಪಡುತ್ತವೆ. ಆದಾಗ್ಯೂ, ಯುರೋಪ್‌ನಲ್ಲಿ, ಫಾಬ್ರಿಕ್ "ವಿಸ್ಕೋಸ್" ಎಂಬ ಹೆಸರಿಂದ ತಿಳಿಯಲ್ಪಟ್ಟಿತು, ಅದು ಯು.ಎಸ್. ಸಂಯುಕ್ತ ವ್ಯಾಪಾರ ಮಂಡಳಿಯಿಂದ ರೇಯಾನ್‌ನ ಬದಲಾಗಿ ಅಂಗೀಕಾರಾರ್ಹವಾದ ಪರ್ಯಾಯ ಶಬ್ದವಾಗಿ ಬಳಸಲ್ಪಟ್ಟಿತು. ಈ ವಿಧಾನವು ವುಡ್ (ಮರ) ಅನ್ನು (ಸೆಲ್ಯುಲೋಸ್ ಮತ್ತು ಲಿಗ್ನಿನ್) ಸೆಲ್ಯುಲೋಸ್‌ನ ಮೂಲವಾಗಿ ಬಳಸಿಕೊಳ್ಳುವುದಕ್ಕೆ ಸಮರ್ಥವಾಯಿತು, ಹಾಗೆಯೇ ಇತರ ವಿಧಾನಗಳು ಲಿಗ್ನಿನ್-ರಹಿತ ಸೆಲ್ಯುಲೋಸ್ ಅನ್ನು ಪ್ರಾರಂಭಿಕ ಕಚ್ಚಾ ವಸ್ತುವಾಗಿ ಬಳಸಿಕೊಳ್ಳುತ್ತವೆ. ಇದು ಈ ವಿಧಾನವನ್ನು ಕಡಿಮೆ ವೆಚ್ಚದಾಯಕವನ್ನಾಗಿ ಮಾಡುತ್ತದೆ ಮತ್ತು ಆದ್ದರಿಂದ ಇದು ಇತರ ವಿಧಾನಗಳಿಗಿಂತ ದೊಡ್ಡ ಪ್ರಮಾಣದಲ್ಲಿ ಬಳಸಲ್ಪಟ್ಟಿತು.
ಕಾರ್ಬನ್ ಡೈಸಲ್ಫೈಡ್, ಲಿಗ್ನಿನ್, ಮತ್ತು ಎಕ್ಸೆಂಥೇಟ್‌ಗಳಿಂದ ಉಂಟಾದ ತ್ಯಾಜ್ಯ ನೀರಿನ ಕಲುಷಿತಗೊಳ್ಳುವಿಕೆಯು ಈ ವಿಧಾನವನ್ನು ವಾತಾವರಣಕ್ಕೆ ಹಾನಿಕಾರಕವನ್ನಾಗಿ ಮಾಡಿತು. ರೇಯಾನ್ ಇದು ಕೇವಲ ಒಂದು ತಂತು ಫೈಬರ್ ಆಗಿ ೧೯೩೦ ರ ದಶಕದಲ್ಲಿ ಉತ್ಪಾದನೆ ಮಾಡಲ್ಪಡುತ್ತಿತ್ತು, ರೇಯಾನ್‌ನ್ ತ್ಯಾಜ್ಯ ವಸ್ತುವು ಫೈಬರ್ ಅನ್ನು ಸ್ಟೆಪಲ್ ಮಾಡುವುದಕ್ಕೆ ಬಳಸಲ್ಪಡುತ್ತದೆ ಎಂದು ಸಂಶೋಧಿಸಲ್ಪಟ್ಟ ಸಮಯದವರೆಗೆ ಉತ್ಪಾದನೆ ಮಾಡಲ್ಪಡುತ್ತಿತ್ತು.
ರೇಯಾನ್‌ನ ಭೌತಿಕ ಗುಣಲಕ್ಷಣಗಳು ೧೯೪೦ ರ ದಶಕದಲ್ಲಿ ಹೆಚ್ಚಿನ-ಟೆನಸಿಟಿಯ ರೇಯಾನ್‌ನ ಬೆಳವಣಿಗೆಯಾಗುವವರೆಗೆ ಬದಲಾವಣೆಯಾಗದೇ ಇರಲ್ಪಟ್ಟಿದ್ದವು. ಹೆಚ್ಚಿನ ಸಂಶೋಧನೆ ಮತ್ತು ಬೆಳವಣಿಗೆಯು ೧೯೫೦ ರ ದಶಕದಲ್ಲಿ ಹೆಚ್ಚು-ತೇವ-ಮೊಡ್ಯುಲಸ್ ರೇಯಾನ್‌ನ (ಎಚ್‌ಡಬ್ಲುಎಮ್ ರೇಯಾನ್) ನಿರ್ಮಾಣಕ್ಕೆ ಕಾರಣವಾಯಿತು.
ಪ್ರಮುಖ ಫೈಬರ್ ಗುಣಲಕ್ಷಣಗಳು
ರೇಯಾನ್ ಇದು ಒಂದು ಬಹುಪಯೋಗಿ ಫೈಬರ್ ಆಗಿದೆ ಮತ್ತು ಅವುಗಳು ಸ್ವಾಭವಿಕ ಫೈಬರ್‌ಗಳಿಗೆ ಇರುವಂತಹದೇ ರಿತಿಯ ಗುಣಲಕ್ಷಣಗಳನ್ನು ಹೊಂದಿವೆ. ಇದು ಸಿಲ್ಕ್, ವೂಲ್, ಕಾಟನ್ ಮತ್ತು ಲಿನೆನ್‌ಗಳ ಸ್ಪರ್ಶ ಮತ್ತು ನೇಯ್ಗೆಯನ್ನು ಅನುಕರಿಸುತ್ತದೆ. ಫೈಬರ್‌ಗಳು ವ್ಯಾಪಕ ವ್ಯಾಪ್ತಿಯ ಬಣ್ಣಗಳಲ್ಲಿ ಸುಲಭವಾಗಿ ವರ್ಣವನ್ನು ಪಡೆದುಕೊಳ್ಳುತ್ತವೆ. ರೇಯಾನ್ ಉಡುಪುಗಳು ಮೃದು, ನಯ, ತಂಪು, ಹಿತಕರ ಮತ್ತು ಹೆಚ್ಚಿನ ಮಟ್ಟದಲ್ಲಿ ಚೂಷಕ(ಹೀರಿಕೊಳ್ಳುವಂತಹ)ಗಳಾಗಿರುತ್ತವೆ, ಆದರೆ ಅವುಗಳು ದೇಹದ ತಾಪವನ್ನು ನಿರೋಧಿಸುವುದಿಲ್ಲ, ಅವುಗಳನ್ನು ತಾಪ ಮತ್ತು ತಂಪಾಗಿರುವ ಹವಾಮಾನಗಳಲ್ಲಿ ತೊಡುವುದಕ್ಕೆ ಸರಿಯಾಗಿರುವಂತೆ ಮಾಡುವುದು ಅನುಕರಣೀಯವಾಗಿದೆ. ೧೯೩೦ ರ ಮತ್ತು ೧೯೫೦ ರ ದಶಕಗಳ ನಡುವೆ ಉತ್ಪಾದನೆ ಮಾಡಲ್ಪಟ್ಟ ಹೆಚ್ಚಿನ ಗುಣಮಟ್ಟದ ಹವಾಯಿಯನ್ ಶರ್ಟ್‌ಗಳು, ನಂತರದಲ್ಲಿ ಸಂಗ್ರಾಹಕರಿಂದ ಹೆಚ್ಚಾಗಿ ಆಯ್ಕೆಮಾಡಿಕೊಳ್ಳಲ್ಪಟ್ಟವುಗಳು ಎಲ್ಲವೂ ಕೂಡ ರೇಯಾನ್‌ನಿಂದ ಮಾಡಿದವುಗಳಾಗಿದ್ದವು.
ಸಾಮಾನ್ಯ ರೇಯಾನ್‌ಗಳ ಸ್ಥಿರತೆ (ಬಾಳಿಕೆ) ಮತ್ತು ಗೋಚರಿಕೆಯ ಧಾರಣ ಶಕ್ತಿಯು ಪ್ರಮುಖವಾಗಿ ಒದ್ದೆಯಾಗಿದ್ದಾಗ ಕಡಿಮೆ ಪ್ರಮಾಣದಲ್ಲಿರುತ್ತದೆ; ಹಾಗೆಯೇ, ರೇಯಾನ್ ಇದು ಯಾವುದೇ ಫೈಬರ್‌ನ ಅತ್ಯಂತ ಕಡಿಮೆ ಪ್ರಮಾಣದ ಸ್ಥಿತಿಸ್ಥಾಪಕತ್ವದ ಪುನಃಸ್ಥಾಪನೆಯನ್ನು ಹೊಂದಿದೆ. ಆದಾಗ್ಯೂ, ಎಚ್‌ಡಬ್ಲುಎಮ್ ರೇಯಾನ್ ಹೆಚ್ಚು ಶಕ್ತಿಯುತವಾಗಿದೆ ಮತ್ತು ಹೆಚ್ಚಿನ ಬಾಳಿಕೆ ಮತ್ತು ಸ್ಥಿತಿಸ್ಥಾಪಕತ್ವದ ಪುನಃಸ್ಥಪನೆಯನ್ನು ಹೊಂದಿದೆ. ಡ್ರೈ-ಕ್ಲೀನಿಂಗ್ ಮಾಡುವಿಕೆಯು ಸಾಮಾನ್ಯ ರೇಯಾನ್‌ ಬಗ್ಗೆ ಕಾಳಜಿಯನ್ನು ತೆಗೆದುಕೊಳ್ಳುವುದಕ್ಕಾಗಿ ಶಿಫಾರಸು ಮಾಡಲ್ಪಟ್ಟಿದೆ. ಎಚ್‌ಡಬ್ಲುಎಮ್ ರೇಯಾನ್ ಇದನ್ನು ಮಷಿನ್‌ನಲ್ಲಿ ತೊಳೆಯಬಹುದಾಗಿದೆ.
ರೇಯಾನ್‌ಗಳ ಭೌತಿಕ ನೇಯ್ಗೆಗಳು
ಸಾಮಾನ್ಯ ರೇಯಾನ್ ಸ್ಟ್ರಯೇಷನ್ಸ್ (ಉದ್ದ ಗೆರೆಗಳಿರುವಿಕೆ) ಎಂದು ಕರೆಯಲ್ಪಡುವ ಉದ್ದದ ಪ್ರಕಾರವಾಗಿ ಗೆರೆಗಳನ್ನು ಹೊಂದಿದೆ ಮತ್ತು ಇದರ ಅಡ್ಡ-ವಿಭಾಗವು ಒಂದು ಉದ್ದೇಶಿತ ವೃತ್ತಾಕಾರದ ಆಕಾರವನ್ನು ಹೊಂದಿದೆ. ಎಚ್‌ಡಬ್ಲುಎಮ್ ಮತ್ತು ಕ್ಯೂಪ್ರಾ ರೇಯಾನ್‌‌ಗಳ ಅಡ್ದ-ವಿಭಾಗಗಳು ವೃತ್ತಾಕಾರದಲ್ಲಿರುತ್ತವೆ. ತಂತು ರೇಯಾನ್ ಯಾರ್ನ್‌ಗಳು ಪ್ರತಿ ತಂತು ಯಾರ್ನ್‌ಗೆ ೮೦ ರಿಂದ ೯೮೦ವರೆಗೆ ಬದಲಾಗುತ್ತವೆ ಮತ್ತು ೪೦ ರಿಂದ ೫೦೦೦ ಡೀನೈರ್‌ವರೆಗೆ ಗಾತ್ರದಲ್ಲಿ ಬದಲಾವಣೆಯನ್ನು ಹೊಂದಿರುತ್ತದೆ. ಸ್ಟೆಪಲ್ ಫೈಬರ್‌ಗಳು ೧.೫ ರಿಂದ ೧೫ ಡೀನೈರ್‌ವರೆಗಿನ ವ್ಯಾಪ್ತಿಯನ್ನು ಹೊಂದಿರುತ್ತವೆ ಮತ್ತು ಯಾಂತ್ರಿಕವಾಗಿ ಅಥವಾ ರಾಸಾಯನಿಕವಾಗಿ ಮಡಿಕೆ ಮಾಡಲ್ಪಟ್ಟಿರುತ್ತವೆ. ರೇಯಾನ್ ಫೈಬರ್‌ಗಳು ಸ್ವಾಭಾವಿಕವಾಗಿ ತುಂಬಾ ಪ್ರಕಾಶಮಾನವಾಗಿರುತ್ತವೆ, ಆದರೆ ಮೆರಗು ತೆಗೆಯುವ ವರ್ಣದ್ರವ್ಯಗಳ ಸಂಯೋಜನವು ಈ ಸ್ವಾಭಾವಿಕ ಪ್ರಕಾಶತೆಯನ್ನು ಕಡಿಮೆಗೊಳಿಸುತ್ತದೆ.
ಉತ್ಪಾದನಾ ವಿಧಾನ
ಸಾಮಾನ್ಯ ರೇಯಾನ್ (ಅಥವಾ ವಿಸ್ಕೋಸ್ ) ಇದು ರೇಯಾನ್‌ನ ವ್ಯಾಪಕವಾಗಿ ಉತ್ಪದಿಸಲ್ಪಡುವ ಒಂದು ವಿಧವಾಗಿದೆ. ರೇಯಾನ್ ಉತ್ಪಾದನೆಯ ಈ ವಿಧಾನವು ೧೯೦೦ ರ ದಶಕದ ಪ್ರಾರಂಭದಿದ ಬಳಸಿಕೊಳ್ಳಲ್ಪಟ್ಟಿತು ಮತ್ತು ಇದು ತಂತು ಅಥವಾ ಸ್ಟೆಪಲ್ ಫೈಬರ್‌ಗಳನ್ನು ಉತ್ಪಾದಿಸುವ ಸಾಮರ್ಥ್ಯವನ್ನು ಹೊಂದಿದೆ. ಈ ವಿಧಾನವು ಈ ಕೆಳಗಿನಂತೆ ಇದೆ:
ಹೆಚ್ಚು ಒದ್ದೆಯಾಗಿರುವ ಮೊಡ್ಯುಲಸ್ ರೇಯಾನ್ (ಎಚ್‌ಡಬ್ಲುಎಮ್) ಒಂದು ವಿಸ್ಕೋಸ್‌ನ ಒಂದು ಸುಧಾರಿತ ಆವೃತ್ತಿಯಾಗಿದೆ, ಅದು ಒದ್ದೆಯಾಗಿರುವ ಸಂದರ್ಭದಲ್ಲಿ ಹೆಚ್ಚಿನ ಶಕ್ತಿಯನ್ನು ಹೊಂದಿದೆ. ಇದು ಕಾಟನ್‌ನಂತೆ ಮರ್ಸಿರೀಕರಿಸುವ ಸಾಮರ್ಥ್ಯವನ್ನೂ ಕೂಡ ಹೊಂದಿದೆ. ಎಚ್‍ಡಬ್ಲುಎಮ್ ರೇಯಾನ್‌ಗಳು "ಪಾಲಿನೊಸಿಕ್" ಎಂದು ಕೂಡ ಕರೆಯಲ್ಪಡುತ್ತವೆ ಅಥವಾ ವ್ಯಾಪಾರಿ ಹೆಸರು ಮೊಡಲ್‌ನ ಮೂಲಕವೂ ಗುರುತಿಸಲ್ಪಡುತ್ತದೆ.
ಹೆಚ್ಚಿನ-ಟೆನಸಿಟಿ ರೇಯಾನ್ ಇದು ವಿಸ್ಕೋಸ್‌ನ ಇನ್ನೊಂದು ಸುಧಾರಿತ ಆವೃತ್ತಿಯಾಗಿದೆ, ಅದು ಎಚ್‌ಡಬ್ಲುಎಮ್‌ನ ಶಕ್ತಿಯ ಸರಿಸುಮಾರು ಎರಡರಷ್ಟಿರುತ್ತದೆ. ಈ ವಿಧದ ರೇಯಾನ್ ವಿಶಿಷ್ಟವಾಗಿ ಟೈರ್ ಕಾರ್ಡ್‌ನಂತಹ ಔದ್ಯಮಿಕ ಉದ್ದೇಶಗಳಲ್ಲಿ ಬಳಸಲ್ಪಡುತ್ತವೆ.
ಕ್ಯೂಪ್ರಾಮೊನಿಯಮ್ ರೇಯಾನ್ ವಿಸ್ಕೋಸ್‌ಗೆ ಸರಿಸಮನಾದ ಗುಣಲಕ್ಷಣಗಳನ್ನು ಹೊಂದಿದೆ, ಆದರೆ ಉತ್ಪಾದನೆಯ ಸಮಯದಲ್ಲಿ ಸೆಲ್ಯುಲೋಸ್ ತಾಮ್ರ ಮತ್ತು ಅಮೋನಿಯಾ (ಶ್ಚ್ವೈಜರ್‌ನ ಕಾರಕ) ಜೊತೆಗೆ ಸಂಯೋಜಿಸಲ್ಪಡುತ್ತದೆ. ಈ ಉತ್ಪಾದನಾ ವಿಧಾನದ ವಾತಾವರಣದ ಪರಿಣಾಮಗಳ ಕಾರಣದಿಂದಾಗಿ, ಕ್ಯುಪ್ರಾಮೋನಿಯಮ್ ರೇಯಾನ್ ಇದು ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಉತ್ಪಾದಿಸಲ್ಪಡುತ್ತಿಲ್ಲ.
ಉತ್ಪಾದಕರು
ವ್ಯಾಪಾರ ಹೆಸರುಗಳು ರೇಯಾನ್ ಉದ್ದಿಮೆಯ ಒಳಗೆ ಬಳಸಲ್ಪಟ್ಟ ರೇಯಾನ್‌ನ ವಿಧವನ್ನು ಕಂಡುಹಿಡಿಯುವುದಕ್ಕೆ ಬಳಸಲ್ಪಡುತ್ತವೆ.
ಮೋಡಲ್ ಮತ್ತು ಟೆನ್ಸೆಲ್‌ ಗಳು ಲೆಂಜಿಂಗ್ ಫೈಬರ್ಸ್ ಕಾರ್ಪೋರೇಷನ್‌ನಿಂದ ಉತ್ಪಾದಿಸಲ್ಪಡುವ ರೇಯಾನ್‌ನ ವ್ಯಾಪಕವಾಗಿ ಬಳಸಲ್ಪಡುವ ವಿಧಗಳಾಗಿವೆ, ಅದು ಉತ್ತರ ಆಸ್ಟ್ರಿಯಾದಲ್ಲಿ ಸ್ಥಾಪಿತಗೊಳ್ಳಲ್ಪಟ್ಟಿದೆ.
ಗ್ಯಾಲಾಕ್ಸಿ, ಡ್ಯಾನುಫಿಲ್ , ಮತ್ತು ವಿಲೊಫ್ಟ್‌ ಗಳು ಕೆಲ್‌ಹೈಮ್ ಫೈಬರ್ಸ್‌, ಜರ್ಮನಿಯ ಉತ್ಪಾದಕರಿಂದ ಉತ್ಪಾದಿಸಲ್ಪಡುವ ರೇಯಾನ್‌ನ ಬ್ರ್ಯಾಂಡ್‌ಗಳಾಗಿವೆ.
ಅಕೊರ್ಡಿಸ್ ಇದು ಸೆಲ್ಯುಲೋಸ್ ಆಧಾರಿತ ಫೈಬರ್‌ಗಳು ಮತ್ತು ಯಾರ್ನ್‌ಗಳ ಒಂದು ಪ್ರಮುಖ ಉತ್ಪಾದಕವಾಗಿದೆ. ಉತ್ಪಾದನೆಯ ಸೌಕರ್ಯಗಳು ಯುರೋಪ್, ಯು.ಎಸ್. ಮತ್ತು ಬ್ರೆಜಿಲ್‌ನ ಉದ್ದಕ್ಕೂ ಕಂಡುಬರುತ್ತದೆ.
ಟೆನ್ನೆಸ್ಸೆಯ ಉತ್ತರ ಅಮೆರಿಕದ ರೇಯಾನ್ ಕಾರ್ಪೊರೇಷನ್ ಇದು ೨೦೦೦ ನೇ ವರ್ಷದಲ್ಲಿ ತನ್ನ ಕಂಪನಿಯ ಮುಚ್ಚುವಿಕೆಯವರೆಗೆ ವಿಸ್ಕೋಸ್ ರೇಯಾನ್ ಅನ್ನು ಉತ್ಪಾದನೆ ಮಾಡಿತು.
ಗ್ರಾಸಿಮ್ ಆಫ್ ಇಂಡಿಯಾ ಇದು ಜಗತ್ತಿನೆಲ್ಲೆಡೆಯಲ್ಲಿ ರೇಯಾನ್‌ನ ಅತ್ಯಂತ ದೊಡ್ದ ಪ್ರಮಾಣದ ಉತ್ಪಾದಕವಾಗಿದೆ (೨೪% ಮಾರುಕಟ್ಟೆ ಪಾಲನ್ನು ಒಳಗೊಳ್ಳುತ್ತದೆ). ಇದು ನಗ್ಡಾ, ಕರಾಚ್ ಮತ್ತು ಹರಿಹರ - ಭಾರತದೆಲ್ಲೆಡೆ ತನ್ನ ಉದ್ದಿಮೆಯನ್ನು ಹೊಂದಿದೆ.
ಇವನ್ನೂ ನೋಡಿ
ಜರ್ಮನಿಯಲ್ಲಿ II ನೆಯ ಜಾಗತಿಕ ಯುದ್ಧದಲ್ಲಿ ಒಂದು ಉದ್ದಿಮೆಯಲ್ಲಿ ಉತ್ಪಾದನಾ ವಿಧಾನದ ವಿವರಣೆಗಾಗಿ ಈ ಕೆಳಗಿನವುಗಳ ೧೫೨-೧೫೫ ಪುಟಗಳನ್ನು ನೋಡಿ
ಬಾಹ್ಯ ಕೊಂಡಿಗಳು
ವರ್ಗ:ಆರ್ಗನಿಕ್ ಪಾಲಿಮರ್ಸ್ ವರ್ಗ:ಸೆಲ್ಯುಲೋಸ್ ವರ್ಗ:ಸಿಂಥಟಿಕ್‌ ಫೈಬರ್‌ಗಳು‌ ವರ್ಗ:ಸಿಲ್ಕ್‌ ವರ್ಗ:1891 ಪೀಠಿಕೆಗಳು ವರ್ಗ:ರಸಾಯನಶಾಸ್ತ್ರ
ವಜಾಗೊಳಿಸುವಿಕೆ
ವಜಾಗೊಳಿಸುವಿಕೆ ಎಂದರೆ ಉದ್ಯೋಗದಾತನು ಉದ್ಯೋಗಿಯ ಇಚ್ಛೆಯ ವಿರುದ್ಧ ಅವನ ಉದ್ಯೋಗವನ್ನು ಸಮಾಪ್ತಿಗೊಳಿಸುವುದು. ಅಂತಹ ನಿರ್ಧಾರವನ್ನು ಉದ್ಯೋಗದಾತನು ಆರ್ಥಿಕ ಕುಸಿತದಿಂದ ಹಿಡಿದು ಉದ್ಯೋಗಿಯ ಕಡೆಯಿಂದ ಕಾರ್ಯನಿರ್ವಹಣೆ ಸಂಬಂಧಿತ ಸಮಸ್ಯೆಗಳವರೆಗೆ ವ್ಯಾಪಿಸುವ ವಿವಿಧ ಕಾರಣಗಳಿಂದ ಮಾಡಬಹುದಾದರೂ, ಕೆಲವು ಸಂಸ್ಕೃತಿಗಳಲ್ಲಿ ವಜಾಗೊಳ್ಳುವುದು ಪ್ರಬಲವಾದ ಕಳಂಕವನ್ನು ಹೊಂದಿರುತ್ತದೆ.
ಸ್ವರ್ಗ
ಸ್ವರ್ಗ - ಹಿಂದೂ ದರ್ಮದ ಪ್ರಕಾರ ಪುಣ್ಯ ಕೆಲಸಗಳನ್ನು ಮಾಡಿದವರು ತಮ್ಮ ಪುಣ್ಯಫಲಗಳನ್ನು ಅನುಭವಿಸಲು ಸ್ವರ್ಗಲೋಕಕ್ಕೆ ತೆರಳುತ್ತಾರೆ.ಪುನರ್ಜನ್ಮವನ್ನು ಎತ್ತುವ ಮುನ್ನ ತಾತ್ಕಾಲಿಕವಾಗಿ ವಾಸಿಸುವರು ಎಂಬ ಪ್ರತೀತಿ ಇರುವ ಸ್ಥಳ.
ವಜಾಗೊಳಿಸುವಿಕೆ
ಸ್ವಯಂಪ್ರೇರಿತವಾಗಿ ಕೆಲಸ ಬಿಡುವುದರಿಂದ (ಅಥವಾ ಹಂಗಾಮಿ ವಜಾ) ವಿಭಿನ್ನವಾಗಿ, ವಜಾಗೊಳ್ಳುವುದು ಹಲವುವೇಳೆ ಉದ್ಯೋಗಿಯ ತಪ್ಪಾಗಿರುತ್ತದೆಂದು ತಿಳಿದುಕೊಳ್ಳಲಾಗುತ್ತದೆ. ವಜಾಗೊಂಡ ಬಳಿಕ ಹೊಸ ಉದ್ಯೋಗವನ್ನು ದೊರಕಿಸಿಕೊಳ್ಳುವುದು ಹಲವುವೇಳೆ ಕಷ್ಟವಾಗಿರುತ್ತದೆ, ವಿಶೇಷವಾಗಿ ಹಿಂದಿನ ಕೆಲಸದಿಂದ ವಜಾಗೊಳ್ಳುವ ಇತಿಹಾಸವಿದ್ದರೆ, ವಜಾಗೊಂಡ ಕಾರಣವು ಯಾವುದೋ ಗಂಭೀರ ಉಲ್ಲಂಘನೆಯಾಗಿದ್ದರೆ, ಅಥವಾ ಉದ್ಯೋಗಿಯು ಕೆಲಸವನ್ನು ಬಹಳ ದಿನ ಉಳಿಸಿಕೊಳ್ಳದಿದ್ದರೆ. ಕೆಲಸವನ್ನು ಹುಡುಕುವವರು ಹಲವುವೇಳೆ ತಮ್ಮ ಪರಿಚಯ ಪತ್ರಗಳಲ್ಲಿ ತಾವು ವಜಾಗೊಂಡ ಕೆಲಸಗಳನ್ನು ಉಲ್ಲೇಖಿಸುವುದಿಲ್ಲ; ಹಾಗಾಗಿ, ಉದ್ಯೋಗದಲ್ಲಿ ವಿವರಿಸದಿರದ ವಿರಾಮಗಳನ್ನು ಹಲವುವೇಳೆ ಕೆಂಪು ಬಾವುಟವೆಂದು ಪರಿಗಣಿಸಲಾಗುತ್ತದೆ.
ಸ್ವರ್ಗ
ಸ್ವರ್ಗಲೋಕದ ಒಡೆಯ ಇಂದ್ರ ಅಥವಾ ದೇವೇಂದ್ರ.ಇವನು ಭೂಮಿಯಲ್ಲಿ ೧೦೦ ಯಜ್ಞಗಳನ್ನು ಮಾಡಿ,ಅದರ ಪ್ರತಿಫಲವಾಗಿ ಈ ಪದವಿಯನ್ನು ಪಡೆದಿದ್ದಾನೆ ಎಂಬ ನಂಬಿಕೆ ಇದೆ.
ಇವುಗಳನ್ನೂ ನೋಡಿ
ವರ್ಗ:ಧರ್ಮ ವರ್ಗ:ಪುರಾಣ
ವಜಾಗೊಳಿಸುವಿಕೆ
ಉಲ್ಲೇಖಗಳು
ವರ್ಗ:ಉದ್ಯೋಗಿ ಸಂಬಂಧಗಳು
ಉತ್ತರ ಮೀಮಾಂಸಾ
ಉತ್ತರ ಮೀಮಾಂಸಾ -ವೇದಾಂತ ದರ್ಶನ : ಬ್ರಹ್ಮ ಮೀಮಾಂಸೆ
ಪ್ರಸ್ಥಾನ ತ್ರಯೀ - ಬ್ರಹ್ಮ ಸೂತ್ರ
ಭಗವದ್ಗೀತೆ. ಉದಾಹರಣೆಗೆ :-
ಶ್ರೀ ಶಂಕರ ಭಾಷ್ಯ.
ಉಳಿದವರಿಗೆ, ಬ್ರಹ್ಮವು ಪ್ರಧಾನ ತತ್ವ. .ಜಗತ್ತು ,ಜೀವ ಸತ್ಯವಾದದ್ದು .(ಪಾಶ್ಚಿಮಾತ್ಯರು ಈ ಅಭಿಪ್ರಾಯವೇ ಸೂತ್ರಗಳಿಗೆ ಹತ್ತಿರವಾದುದು ಎಂದು ಭಾವಿಸುತ್ತಾರೆ.)
ಆಗಮಗಳು
ಆಗಮವು ದೇವಾಲಯ ನಿರ್ಮಾಣತಂತ್ರ ವಾಗಿದೆ. ಮೂರ್ತಿ ಪ್ರತಿಷ್ಠಾಪನೆ, ಪೂಜಾವಿಧಾನಗಳನ್ನು ವಿವರಿಸುತ್ತವೆ. ವೇದಗಳಂತೆ ಆಗಮಗಳೂ ಪ್ರಮಾಣ ಗ್ರಂಥಗಳೆಂದು ಪರಿಗಣಿಸಲ್ಪಟ್ಟಿವೆ. ವೇದಾಂತವು ನಿಗಮಾಗಮಗಳನ್ನು (ನಿಗಮ=ವೇದ) ಪ್ರಮಾಣವೆಂದು ಒಪ್ಪುತ್ತವೆ
ನೋಡಿ
ಚಾರ್ವಾಕ ದರ್ಶನ ;ಜೈನ ಧರ್ಮ- ಜೈನ ದರ್ಶನ ;ಬೌದ್ಧ ಧರ್ಮ ;ಸಾಂಖ್ಯ-ಸಾಂಖ್ಯ ದರ್ಶನ ;(ಯೋಗ)->ರಾಜಯೋಗ ;ನ್ಯಾಯ ದರ್ಶನ ;ವೈಶೇಷಿಕ ದರ್ಶನ;;ಮೀಮಾಂಸ ದರ್ಶನ - ;ವೇದಾಂತ ದರ್ಶನ / ಉತ್ತರ ಮೀಮಾಂಸಾ ;ಅದ್ವೈತ ;ಆದಿ ಶಂಕರರು ಮತ್ತು ಅದ್ವೈತ ;ವಿಶಿಷ್ಟಾದ್ವೈತ ದರ್ಶನ ;ದ್ವೈತ ದರ್ಶನ - ಮಾಧ್ವ ಸಿದ್ಧಾಂತ ;ಪಂಚ ಕೋಶ--ಶ್ರೀಮನ್ಮಹಾಭಾರತಮ್ ಮತ್ತು ದ್ವೈತ ದರ್ಶನ ;ವೀರಶೈವ;ಬಸವಣ್ಣ;ಭಾರತೀಯ ತತ್ವಶಾಸ್ತ್ರ ಸಮೀಕ್ಷೆ;ಭಗವದ್ಗೀತಾ ತಾತ್ಪರ್ಯ ;ಕರ್ಮ ಸಿದ್ಧಾಂತ ;ಗೀತೆ;.ಭಾರತೀಯ ತತ್ವಶಾಸ್ತ್ರ ಸಮೀಕ್ಷೆವೇದಗಳು--ಕರ್ಮ ಸಿದ್ಧಾಂತ--ಭಾರತೀಯ ತತ್ತ್ವಶಾಸ್ತ್ರದಲ್ಲಿ ದೇವರುಭಾರತೀಯ ತತ್ತ್ವಶಾಸ್ತ್ರದಲ್ಲಿ ಜಗತ್ತು-ಅಸ್ತಿತ್ವ-ಸತ್ಯವೇ-ಮಿಥ್ಯವೇ -ಭಾರತೀಯ ತತ್ತ್ವಶಾಸ್ತ್ರದಲ್ಲಿ ಜೀವಾತ್ಮ-ಮೋಕ್ಷ-ಭಾರತೀಯ ತತ್ತ್ವಶಾಸ್ತ್ರದಲ್ಲಿ ಮೋಕ್ಷ
ಆಧಾರ
ವರ್ಗ: ಹಿಂದೂ ಧರ್ಮ ವರ್ಗ:ಉಪನಿಷತ್ತುಗಳು
ಸಾಕಿನಾಕ
'ವಸಾಯ್,' ನಿಂದ 'ಘಾಟ್ಕೋಪರ್, ಮೆಟ್ರೋ ರೈಲು-ಮಾರ್ಗ ತಯಾರಾಗುತ್ತಿದೆ
ಮುಂಬಯಿನ 'ಹೊಸ ಮೆಟ್ರೋ ರೈಲ,'ನ್ನು 'ವಸಾಯ್,' ನಿಂದ 'ಘಾಟ್ಕೋಪರ್,' ವರೆವೆ, ಹಾಕುತ್ತಿದ್ದಾರೆ. ಅದು,'ಸಾಕಿನಾಕ,' ಮುಖಾಂತರ ಹಾದುಹೋಗುತ್ತದೆ. ಇಲ್ಲಿ ಒಂದು ಪ್ರಮುಖ 'ಮೆಟ್ರೋ-ಸ್ಟೇಷನ್,' ಕೂಡಾ ನಿರ್ಮಾಣವಾಗಲಿದೆ. ,
ಅತ್ಯಂತ ಹೆಸರುವಾಸಿಯಾದ, 'ಬಾಂದ್ರ-ಕುರ್ಲ-ಕಾಂಪ್ಲೆಕ್ಸ್,' ಎಲ್ಲರ ಗಮನವನ್ನು ಸೆಳೆಯುತ್ತದೆ
ಅತಿಯಾದ ಹೊಸ-ಹೊಸ ಕಟ್ಟಡಗಳು ಪ್ರತಿದಿನವೂ ಎಲ್ಲೆಡೆ ಬರುತ್ತಿವೆ. 'ಬಿಸಿನೆಸ್ ಹಬ್,' ಅಥವಾ ಕೇಂದ್ರವಾಗುತ್ತಿದೆ. ಇಲ್ಲಿಂದ ಪಶ್ಚಿಮ ರೈಲ್ವೆ, ಸೆಂಟ್ರೆಲ್ ರೈಲ್ವೆ ಗೆ ಸಂಪರ್ಕವಿದೆ. ಈಗ ರಸ್ತೆಯನ್ನು ಅಗಲ ಗೊಳಿಸಿ ಕಾಂಕ್ರೀಟೀಕರಣ ಮಾಡಿದ್ದಾರೆ. ಬಸ್ ವ್ಯಸ್ಥೆ ತುಂಬಾ ಸಮರ್ಪಕವಾಗಿದೆ.
http://theory.tifr.res.in/bombay/amenities/housing/bandra-kurla.html
ವರ್ಗ:ಮುಂಬಯಿ
ಸಿಯಾಟಲ್
ಸಿಯಾಟಲ್ ಅಮೇರಿಕದ ವಾಷಿಂಗ್ಟನ್ ರಾಜ್ಯದಲ್ಲಿರುವ ಒಂದು ಪ್ರಮುಖ ರೇವು ಪಟ್ಟಣ. ಕಿಂಗ್ ಕೌಂಟಿಯ ಆಡಳಿತ ಕೇಂದ್ರವಾಗಿರುವ ಸಿಯಾಟಲ್, ಸುಮಾರು ೬ ಲಕ್ಷ ಜನರನ್ನು ಹೊಂದಿದ್ದು, ಅಮೇರಿಕದ ಪೆಸಿಫಿಕ್-ವಾಯವ್ಯದಲ್ಲೆ ಅತಿ ದೋಡ್ಡದು.
ಪ್ಯೂಜೆಟ್ ಸೌಂಡ್ ಮತ್ತು ವಾಷಿಂಗ್ಟನ್ ಕೆರೆಯನ್ನು ಅಗಲಿಸುವ ತೆಳುವಾದ ಭೂಕಮಠದ ಮೇಲೆ ಸಿಯಾಟಲ್ ಸ್ಥಿಥವಾಗಿದೆ. ಏಷ್ಯಾದೊಡನೆ ವ್ಯಾಪಾರಕ್ಕೆ ಕೇಂದ್ರ ಸ್ಥಾನವಾಗಿದ್ದು, ಅಮೆರಿಕದಲ್ಲಿ ೮ನೆಯ ಅತಿ ದೊಡ ಬಂದರುಗಳಲ್ಲಿ ಸ್ಥಾನವನ್ನು ಹೊಂದಿದೆ.
ಉಲ್ಲೇಖಗಳು
ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ಪಟ್ಟಣಗಳು
ಅಲೈಸ್ ಮನ್ರೊ
thumb
ಅಲೈಸ್ ಮನ್ರೊ ರವರ ಸಾಧನೆ ಮತ್ತು ಕೊಡುಗೆಗಳು
ಕೆನಡಾ ದೇಶದ ಲೇಖಕಿ ಅಲೈಸ್ ಮನ್ರೊರವರು ಸಮಕಾಲೀನ ಸಣ್ಣ ಕಥೆಗಳ ಮೂಲಕ ಮನುಷ್ಯ ನ ದುರ್ಬಲತೆಗಳ ಮೇಲೆ ಬೆಳಕು ಚೆಲ್ಲಿದ್ದಾರೆ, ಮನುಷ್ಯನ ಬದುಕು,ಕಾಡುವ ಅಸ್ಥಿರತೆಗಳನ್ನು ಸಣ್ಣ ಕಥೆಗಳಲ್ಲಿ ಪರಿಣಾಮಕಾರಿಯಾಗಿ ಪ್ರತಿನಿಧಿಸಿದ್ದಾರೆ. ಇವರು ವಾಸ್ತವಾಂಶವನ್ನು ಸ್ಪಷ್ಟವಾಗಿ ಸಣ್ಣ ಕಥೆಗಳ ಪಾತ್ರಗಳಲ್ಲಿ ಉತ್ತಮ ಶೈಲಿಯಲ್ಲಿ ಹೆಣೆದಿದ್ದಾರೆ, ಆದ್ದರಿಂದ ಇವರನ್ನು "ಕೆನಡಾದ ಚೆಕೊವ್" ಎಂಥಲೂ ಕರೆಯಲಾಗುತ್ತದೆ, ಮಾನವನ ದುರ್ಬಲತೆಗಳನ್ನು ಕೆಂದ್ರೀಕರಿಸಿ ಬರೆದಿರುವ ಸಣ್ಣ ಕಥೆಗಳಿಗಾಗಿ ಮನ್ರೊರವರು ಶಾಂತಿ ವಿಭಾಗದ ನೊಬೆಲ್ ಪ್ರಶಸ್ತಿಗೆ ಭಾಜನರಾಗಿದ್ದಾರೆ, ಮನ್ರೂರವರ ಸಣ್ಣ ಕಥೆಗಳು ನಗರಗಳ ಸಮಕಾಲಿನ ಒಟ್ಟು ಜೀವನ ಶೈಲಿಯನ್ನು ವಿವರಿಸುತ್ತದೆ. ಸಾಮಜಿಕ ಮಾನ್ಯತೆಗಾಗಿ ನಡೆಸುವ ಹೋರಾಟ, ತಲೆಮಾರುಗಳ ಅಂತರದಿಂದ ಉಂಟಾಗುವ ನೈತಿಕ ಹೋರಾಟ ಸೇರಿದಂತೆ ವಿವಧ ಆಯಾಮಗಳ ಮೇಲೆ ಬೆಳಕು ಚೆಲ್ಲಿದ್ದಾರೆ. ೮೨ ವರ್ಷದ ಕೆನಡಾ ದೇಶದ ಲೇಖಕಿ ಅಲೈಸ್ ಮನ್ರೊರವರು ಸಣ್ಣ ಕಥೆ ವಿಭಾಗದಲ್ಲಿ ರಚೆಸಿದ ಕೃತಿಗಳಿಗಾಗಿ ೨೦೧೩ ನೇ ಸಾಲಿನ ಸಾಹಿತ್ಯ ನೊಬೆಲ್ ಪ್ರಶಸ್ತಿಗೆ ಭಾಜನರಾಗಿದ್ದಾರೆ."ಸಣ್ಣ ಕಥೆಗಳ ಮಾಸ್ತಾರ್", ಸಮಕಾಲೀನ ಸಣ್ಣ ಕಥೆಗಳ ಒಡತಿ" ಎಂದೆ ಬಣ್ಣಿಸಲಾಗುತ್ತಿರುವ ಅಲೈಸ್ ಮನ್ರೊರವರು ಕೆನಡಾ ದೇಶದ ಪ್ರಖ್ಯಾತ ಲೇಖಕಿ. ೧೯೩೧ ಜುಲೈ ೧೦ರಂದು ಕೆನಡಾದ ವಿಂಗಾಮ್ ನಲ್ಲಿ ಜನಿಸಿದರು, ಇವರ ತಂದೆ ರಾಬರ್ಟ ಎರಿಕ್ ಲೈಡ್ಲಾ ರವರು ಕೋಳಿ ಸಾಕಣೆಯಲ್ಲಿ ತೊಡಗಿದ್ದರು, ತಾಯಿ ಪುಟ್ಟ ಪಟ್ಟಣದಲ್ಲಿ ಟಿಚರ್ ಆಗಿ ಕಾರ್ಯ ನಿರ್ವಹಿಸುತ್ತಿದ್ದರು, ೧೧ ವರುಷ ತುಂಬುವ ವೇಳೆಗೆ ಅಲೈಸ್ ಮನ್ರೊರವರು ಲೇಖಕಿಯಾಗುವ ಬಯಕೆ ಹೊಂದ್ದಿದ್ದರು. ಸಣ್ಣ ಕಥೆಗಳ ಮೂಲಕ ವಾಸ್ತವಾಂಶ ತೆರೆದಿಡುವ ಶಕ್ತಿ ಹೊಂದ್ದಿದ್ದರು. ಅಲೈಸ್ ಮನ್ರೊರವರನ್ನು ಕೆನಡಾದ ಸುಪ್ರಸಿದ್ದ ಲೆಖಕ "ಕೆನಡಾದ ಚೆಕೊವ್"ರವರಿಗೆ ಹೊಲಿಸಲಾಗಿದೆ.                           ೨೦೧೨ನೇ ಸಾಲಿನ ಸಾಹಿತ್ಯ ವಿಭಾಗದ ನೊಬೆಲ್ ಪ್ರಶಶ್ತಿಯು ಚೀನಾದ ಕಾದಂಬರಿಕಾರ ಮೂಯಾನ್ ಗೆ ಬಂದ್ದಿತ್ತು,"ಮೊಯಾನ್" ಎಂಬ ಕಾವ್ಯನಾಮದಲ್ಲಿ ಬರೆಯುವ ಚೀನಾ ಕಾದಂಬರಿಕಾರ 'ಗುಅನ್ ಮೊಯೆ'ರವರು ನೂಬೆಲ್ ಪಡೆದ ಮೊದಲ ಚೀನಾ ಪ್ರಜೆ.
ಉಲ್ಲೇಖಗಳು
ವರ್ಗ:ಲೇಖಕಿಯರು
ಏಳಗಿ ಪಿ.ಎಚ್.
ಏಳಗಿ ಪಿ.ಎಚ್. ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಕೃಷಿ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವಿಜಯಪುರ ಕರ್ನಾಟಕ
ವರ್ಗ:ಇಂಡಿ ತಾಲ್ಲೂಕಿನ ಹಳ್ಳಿಗಳು ವರ್ಗ:ಇಂಡಿ ತಾಲ್ಲೂಕು
ಕಟುಕ
thumb
ಕಟುಕನು ಪ್ರಾಣಿಗಳನ್ನು ವಧೆ ಮಾಡಬಹುದಾದ, ಅವುಗಳ ಮಾಂಸವನ್ನು ಸಿದ್ಧಪಡಿಸಬಹುದಾದ, ಅವುಗಳ ಮಾಂಸವನ್ನು ಮಾರಾಟಮಾಡಬಹುದಾದ, ಅಥವಾ ಈ ಮೂರು ಕಾರ್ಯಗಳ ಯಾವುದೇ ಸಂಯೋಜನೆಯಲ್ಲಿ ಭಾಗವಹಿಸುವ ವ್ಯಕ್ತಿ. ಇವರು ಚಿಲ್ಲರೆ ಮಾರಾಟಕ್ಕಾಗಿ ಅಥವಾ ಸಗಟು ಆಹಾರ ಸಂಸ್ಥೆಗಳಲ್ಲಿ ಮಾರಾಟಕ್ಕಾಗಿ ಮಾಂಸ ಮತ್ತು ಕೋಳಿಮಾಂಸವನ್ನು ನಿರ್ಧಾರದ ಅಳತೆಯ ತುಂಡುಗಳಾಗಿ ಸಿದ್ಧಪಡಿಸಬಹುದು. ಕಟುಕನು ಮಹಾಮಳಿಗೆಗಳು, ಕಿರಾಣಿ ಅಂಗಡಿಗಳು, ಮಾಂಸದ ಅಂಗಡಿಗಳು ಹಾಗೂ ಮೀನಿನ ಮಾರುಕಟ್ಟೆಗಳು, ಕಸಾಯಿಖಾನೆಗಳಲ್ಲಿ ಕೆಲಸ ಮಾಡಬಹುದು ಅಥವಾ ಸ್ವ ಉದ್ಯೋಗ ನಡೆಸಬಹುದು. ಒಂದು ಪ್ರಾಚೀನ ವ್ಯಾಪಾರವಾದ ಇದರ ಕರ್ತವ್ಯಗಳು ಜಾನುವಾರುಗಳ ಪಳಗಿಸುವಿಕೆಯ ಕಾಲಮಾನದ್ದಾಗಿರಬಹುದು. ಇಂಗ್ಲಂಡ್‍ನಲ್ಲಿ ಕಟುಕರು ೧೨೭೨ರಷ್ಟು ಹಿಂದೆಯೇ ಸಂಘಗಳನ್ನು ರಚಿಸಿಕೊಂಡಿದ್ದರು. ಇಂದು, ಅನೇಕ ಅಧಿಕಾರವ್ಯಾಪ್ತಿಗಳು ಕಟುಕರಿಗೆ ವ್ಯಾಪಾರ ಪ್ರಮಾಣೀಕರಣಗಳನ್ನು ನೀಡುತ್ತವೆ. ಕೆಲವು ಪ್ರದೇಶಗಳು ಮೂರು ವರ್ಷದ ಕಲಿಕೆ ಅವಧಿಯನ್ನು ನಿರೀಕ್ಷಿಸುತ್ತವೆ ಮತ್ತು ಇದರ ನಂತರ ತಜ್ಞ ಕಟುಕನಾಗುವ ಆಯ್ಕೆ ಇರುತ್ತದೆ.